Nova „kulturna“ elita – Podrinske\nObičaj da su od 2020. godine u Šapcu članovi svih komisija i žirija skriveni bolje od Svetog grala, dobija smisao kada pročitate odluke koje su doneli.\nPo odluci o finansiranja i sufinansiranju projekata iz oblasti kulture, privatnom projektu ekipe iz drugog grada, za već obavljeno snimanje dodeljeno je oko 20.000€ novca građana Šapca. Kriterijum da je ovo prioritet za kulturu našeg grada po odluci vidimo proističe iz toga što su to rekli Maja Gojković i „žuti Bujke“. Ovo filmsko ostvarenje krimi žanra za „kulturnu elitu“ našeg grada vredi duplo više od dokumentarnog filma o dr Dragi Ljočić. Skandaloznije od toga jeste samo činjenica na koji način je utrošeno tih 10.000€ novca građana Šapca. Na nekoliko mantila, stolicu i naravno „kulturnu elitu“, upitan je i ovde žanr, dokumentarni ili možda ipak poput Indigo kristala neka krimi priča?\nU toj deobi našeg, sebi i svojima, neko mora biti zakinut, tako će KUD-ovi imati sredstava za vodu i usluge JKP-a, za EPS možda bude, ukoliko ne dođe do povećanja cene. Štampaće Beograđani dela o Šapcu, jer Šapčani kaže novoformirana „kulturna elita“ pod palicom kulturne gromade sa mosta u Šapcu, kaže da ne znaju. Šest decenija postojanja Gradske organizacije invalida rada nisu od nikakvog kulturnog značaja za lokalnu zajednicu.\nPokazala se još jednom ispravnost one narodne koja kaže da nije kome je rečeno, već kome je suđeno, a ovde očigledno novac građana Šapca bio je namenjen kulturi, ali ne i suđen. Na kraju priče o sramoti i uniženju kulture u našem gradu, ostaje nam samo da se nadamo da je odbijanje udruženja Vladimir Putin dogovoreno sa diktatorom i spoljnom politikom koju vodi.


Teške optužbe, sledi "cunami": Duško Knežević najavio nove dokaze protiv Đukanovića\nTeške optužbe, sledi „cunami“: Duško Knežević najavio nove dokaze protiv Đukanovića\nTanjug 26. januara 2019. 07:12\nPODGORICA – Predsednik Atlas Grupe Duško Knežević, kojeg Crna Gora potražuje zbog finansijskih malverzacija, izneo je sinoć teške optužbe na račun šefa crnogorske države i vladajućeg DPS Mila Đukanovića, za kojeg kaže da je “šef kriminalne hobotnice” u toj državi.\nKnežević, koji je britanski državljanin i nalazi se u Londonu, putem “skajpa” je na pitanja novinara iz studija A1 TV poručio da je nedavno pokrenuta “afera koverat” tek početak iznošenja dokaza protiv Đukanovića i nekih članova njegove porodice.\nNa konstataciju da su njegove tvrdnje prouzrokovale „zemljotres“ u Crnoj Gori, on je rekao da već u ponedeljak sledi “cunami”, odnosno da će objaviti nove dokaze o projektu A2 i Meljinama.\nOn je govorio o svom velikom doprinosu finansiranjem mnogih projekata, pa i pomoći na evroatlantskom putu Crne Gore i istakao da na tim snimcima ima i mnogo “teških razgovora”, koje, kako je rekao, nazalost, neće moći da obelodani, jer bi time ugrožio crnogorsku državnost i imidž te države u međunarodnim razmerama.\nUpitan šta je čekao i zašto ove dokaze nije izneo ranije, Knežević je rekao da je “dugo savijao kičmu” pred Đukanovićem, ali da je sve što je radio, radio iz pravnih i ekonomskih razloga kako bi zaštitio svoje firme i liči imidž.\nRekao je da dokumentaciju o Đukanoviću i njegovim “kriminalnim poslovima” skuplja od 90-te godine i da ima više toga nego što, kako je rekao, ima crnogorsko Ministarstvo spoljnih poslova.\nZa “aferu koverta” kaže da je tek početak, te da ima dokaza i da su od njega odnošene ne koverte, već torbe novca.\n“U svemu tome neću ništa raditi protiv države Crne Gore, već da bi zaustavio kliku DPS, pravu hobotnicu, koja urniše sve po Crnoj Gori, koja preko tužilaštva vodi lažne procese, a zemlju u propast”, naveo je Knežević, koji je odbacio i bilo kakvu svoju umešanost u pokušaj rušenja Crne Gore, na dan izbora, oktobra 2016.\nTvrdi da je znao da mu se sprema linč, da dobija pretnje ali i ponude na “dogovor” kako bi se ova situacija zataškala.\nSpreman je da se ispita njegova odgovornost tokom godina saradnje sa Đukanovićem, čiji je u jednom trenutku bio savetnik, da se ispitaju sve njegove firme i da se vidi ko je “prao pare, a ko troši budžetske pare”.\nTvrdi da nijedna privatizacija u Crnoj Gori ne može i nije bila sprovedena bez Đukanovića kao “partnera”.


Android revija » Mreža 4G širi se na devet gradova u Kini Mreža 4G širi se na devet gradova u Kini – Android revija\nChina Mobile Communications Corp., jedan od vodećih svetskih telekom operatera, dodaće još tri kineska grada na listu onih koji će ove godine početi da koriste njihovu četvrtu generaciju (4G) telekomunikacionih tehnologija, najavio je predsednik ove kompanije.\nLi Jue, predsednik China mobile Communications Corp., koji je bio učesnik svetskog kongresa mobilne telefonije, rekao je da će Peking, Tiandjin i Ćingdao biti na listi onih koji će moći da koriste 4G TD-LTE, čime se brojka gradova popela na devet.\nChina Mobile započela je prvu fazu probnog korišćenja mreže u šest velikih kineskih gradova u januaru 2011., a druga faza počela je krajem prošle godine.\n„Nadamo se da ćemo korak po korak razviti TD-LTE mrežu u Kini.\nChina mobile planira novih 20 hiljada TD-LTE baznih stanica u devet gradova do kraja godine. Ako ovaj posao završimo uspešno, China mobile će povećati broj TD-LTE baznih stanica u Kini na više od 200 hiljada u 2013. godini”, rekao je Li.\nHandžou i Šendžen mogu biti prvi kineski gradovi koji će ove godine imati pun pristup TD-LTE mreži u svojim urbanim delovima, dodao je Li.\nMreža 4G širi se na devet gradova u Kini was last modified: March 2nd, 2012 by Goran Aničić\nNokia predstavila studiju "Korišćenje mobilnog interneta i...\nApple izgubio još jedan spor protiv Samsunga\nBespilotna letelica kojom se upravlja s mobilnog...\nKineski Telekom će prodavati iPhone 4S\nTelefon kontrolisan pogledom


Otvaranje nedovršenih projekata - opasne igre vlasti - Dosta je bilo\nLOKAL • Autorski tekst • Građevina\nOtvaranje nedovršenih projekata – opasne igre vlasti\nProšlo je nešto manje od mesec dana otkako je svečano otvoren Novi Žeželjev most u Novom Sadu u prisustvu najviših državnih zvaničnika kao i predstavnika Evropske unije. Prema prvim komentarima koji su se pojavili, kako na društvenim mrežama tako i u komšijskim pričama, glavni zaključak jeste da most uopšte nije završen.\nMost je, nakon višegodišnjeg kašnjenja, otvoren za drumski saobraćaj 1. septembra 2018, a par meseci ranije za železnički. Međutim, kao i većina velikih projekata u Srbiji, i ovaj je otvoren, a da radovi nisu još uvek završeni. Ovo je manir vlasti u Srbiji poslednjih godina. Projekti se otvaraju isključivo u momentima kada bi za njih trebalo osvojiti političke poene. Vlast ne haje za stvarne probleme građana, te jedini motiv u svakom svečanom otvaranju vidi u produžetku svog mandata, pre svega obmanjivanjem građana.\nUkoliko odlučite da prođete novoizgrađenim mostom, odmah ćete primetiti da radovi na pristupnim saobraćajnicama sa petrovaradinske strane nisu ni izbliza gotovi, pešačke i biciklističke staze kao i pristupi mostu takođe su nedovršeni, te dolazimo do situacije da je korišćenje ova dva vida komunikacije potpuno nebezbedno. Ova činjenica je jedan od razloga zbog kojih most tokom noći ima čuvare, koji zabranjuju kretanje pešaka i bicikala. To je još jedan dodatni trošak, koji nije morao postojati da je most bio u potpunosti dovršen. Sa petrovaradinske strane takođe ne postoji ni javna rasveta na svim mestima, što ovaj sektor čini još opasnijim tokom noći.\nStanovnici Novog Sada, koji su sa velikom željom dočekali otvaranje jednog od simbola Novog Sada, ostaju razočarani, jer se preko mosta faktički i ne može preći, već moraju da se vraćaju natrag na novosadsku stranu mosta, koja je u boljem stanju od petrovaradinske, ali takođe nije u potpunosti dovršena.\nJasno je da se sa ovakvim manirima jednom mora prestati, jer je na prvom mestu ugrožena bezbednost građana. Stvaranje lažne slike o uspesima ove vlasti, na osnovu koje stanovništvo mostove, pruge, autoputeve i druge projekte vidi isključivo kao njen uspeh, mora biti suočeno sa činjenicama. A one kažu da je sve što sagradimo rezultat svih nas, građana, odnosno naših zajedničkih sredstava. Vlast uzima kredite koje će vraćati naši potomci, a da pri tom radove najčešće ne izvode naše firme. Projekti su često preplaćeni, jer je to jedan od uigranih metoda izvlačenja državnog novca i prebacivanja u privatne džepove. Piramida je visoka. I za sve to kao rezultat dobijamo ovakve nedovršene projekte.\nKapitalni projekti, poput novosadskog mosta ili obložnog zida na autoputu E-75 kod Grdeličke klisure, najbolje svedoče o tome. Dosta je bilo!


BalkanMagazin :: Kina: posle dve godine opet raste prodaja automobila\npetak, 15. maj 2020 11:12\nU Kini u aprilu prodato 2,07 miliona automobila tojest 4,4 posto više nego u istom mesecu lane\n(ilustracija, mali kineski elektromobili su daleko jeftiniji od svetske konkurencije i koštaju oko 9.000 dolara)\nProdaja automobila u Kini, daleko najvećem tržištu na svetu, u prošlom mesecu je porasla po prvi put, posle skoro dve godine neprestanog pada, javlja Rojters. Ekonomija ove zemlje je počela ponovo da se otvara, a vlasti su ublažile restrikcije uvedene radi suzbijanja epidemije korona virusa a to je dovelo do obnavljanja rasta prodaje auta od koje zavise evropski, korejski, japanski, američki i dugi proizvođači širom sveta.\nUkupno je u Kini u aprilu prodato 2,07 miliona automobila tojest 4,4 posto više nego u istom mesecu lane, saopštilo je Udruženje kineskih prodavaca automobila (CAAM). U martu je prodaja, zbog epidemije, bila manja za 43, a u februaru za čak 79 posto. Poslednji put je mesečna prodaja auta u Kini porasla u junu 2018. Međutim, u aprilu je i dalje, deveti mesec uzastopno, pala prodaja auta na alterntivni pogon, označenih kao NEV (New Energy Wehicles) u koje spadajuu čista električna i hibridna vozila, kao i na pogon vodonikom. Takvih auta je u Kini u aprilu prodato oko 72 hiljade.\nUprkos ovom oživljavanju, CAAM procenjuje da će ukupno ove godine prodaja auta u Kini biti manja za oko 15 posto u odnosu na 20 miliona prodatih lane.


Kleo počeo da ''rešeta'' u azijskoj Ligi šampiona - Sportske.net\nKleo počeo da ''rešeta'' u azijskoj Ligi šampiona\nKineski Gvangžu sjajno startovao u azijskoj Ligi šampiona, a ubedljivoj pobedi nad korejskim Jeonbuk Motorsom, prošlogodišnjim finalistom, značajno je doprineo nekadašnji fudbaler Crvene zvezde i Partizana, Brazilac Kleo, koji je postigao dva gola za svoj tim.\nBrazilac Kleo pokazao je sjajnu formu na startu azijske Lige šampiona. Njegov Gvangžu slavio je kao gost protiv južnokorejskog Jeonbuk Motorsa čak sa 5:1, a bivši napadač Partizana trijumfu je doprineo sa dva postignuta gola.\nOn je najpre u 27. minutu doveo svoj tim u vođstvo, da bi u 41. minutu Konka duplirao prednost.\nSeriju golova u nastavku ponovo otvara sjajni Kleo, koji u 69. minutu svojim drugim golom rešava pitanje pobednika.\nMinut kasnije, Jeong je smanjio na 3:1, a do kraja još dva gola kineske ekipe, za konačnih 5:1 i prvo mesto na startu takmičenja u Grupi H. Strelci su bili još jednom Konka i Muriki.


Lajčak očekuje dalju konstruktivnost\nPredstavnici EU predstavnicima vlasti i opozicije dostavili su predlog posebnog zakona o referendumu o statusu Crne Gore u kojem su sadržani usaglašeni stavovi o referendumskim pitanjima. Dokument precizira pitanja koja su vlast i opozicija uspele da usaglase u prvoj fazi pregovora koja je obuhvatila set takozvanih lakših pitanja.\nU dokumentu se, između ostalog, navodi da ako na plebiscitu ne bude izglasana crnogorska nezavisnost, on može biti ponovljen tek poslije tri godine. Taj dokument prihvatio je suverenistički blok, dok tri opozicioine stranke o njemu treba da se tek izjasne.\nEvropski izaslanik za crnogorski referendum Miroslav Lajčak izjavio je danas da evropski leks specijalis o referendumu predstavlja dobru osnovu za nastavak pregovora i poručio da očekuje dalju konstruktivnost partija u referendumskom procesu. On je najavio da danas putuje u Brisel na konsultacije, a vratiće se u Podgoricu u ponedeljak sa "nekim preporukama partijama kako usmeriti proces napred", nadajući se da će posao biti zaokružen ubrzo. Lajčak je istakao da ovaj tekst koji je usaglašen nije nametnut, tvrdeći da je rezultat napornog rada obe strane.\nFunkcioner Socijaldemokratske partije Borislav Banović ocenio je da su predlozi sadržani u evropskom leks specijalisu o crnogorskom referendumu zadovoljavajući i da je ravnopravnost i jednakost učesnika u referendumskom procesu ono što su želeli u bloku za nezavisnost. Opozicione partije koje se zalažu za Državnu zajednicu razmotriće sutra dokument Evropske unije. Kako je više puta najavljeno iz bloka za očuvanje Državne zajednice, opozicione partije koje se zalažu za njen opstanak neće odustati od zahteva u vezi sa kvalifikovanom većinom za odluku na referendumu.\nSudija Suda Državne zajednice Blagota Mitrić, međutim, tvrdi da zakon o crnogorskom referendumu, koji je predložila Evropska unija, sadrži pojedina rešenja koja nisu u skladu sa Ustavom Crne Gore. Kao najproblematičnije, Mitrić navodi rešenje prema kome se predsednik Republičke komisije za referendum bira iz redova relevantnih evropskih organizacija. Problematična je odredba prema kojoj se pitanje o državno pravnom statusu, ne može ponovo izneti na referendum u roku od tri godine, ukoliko se građani na predstojećem referendumu izjasne protiv nezavisnosti Crne Gore.


Politika arhiva vesti 10.06.2021 - Naslovi.net\nPolitika arhiva vesti 10.06.2021\nN1 Info: Vučić i Palma zajedno u Jagodini, Tepić „ne sluti“ na dobro u daljem postupkuRadio 021: Vučić i Palma otvorili fabriku u Jagodini; Tepić: Zajedničko pojavljivanje pritisak na tužilaštvojoš 21 povezana\nPolitika: Brnabić: Težak sastanak u Tirani, uvod u dijalog Beograd-PrištinaGlas Amerike: Polemika Ane Brnabić i Aljbina Kurtija na samitu u Tiranijoš 11 povezanih\nBeograd -- Predsednik Srbije Aleksandar Vučić danas se sastao sa načelnikom Generalštaba vojske Republike Francuske Fransoa Lekuentrom. Na zvaničnom nalogu predsednika na Instagramu objavljena i njihova zajednička fotografija. Vučić i general… »\nBeta: Vučić sa načelnikom Generalštaba francuske vojske o saradnjiNovi magazin: Vučić sa načelnikom Generalštaba francuske vojske o saradnjijoš 6 povezanih\nKo god se iz opozicije odluči da nastupi na izborima bez ikakve koordinacije sa drugima, skoncentrisan na neki svoj individualni ili partijski interes, napraviće medveđu uslugu ideji da u Srbiji dođe do promena u bliskoj budućnosti... Kakvo god da mi… »\nN1 Info: Jeremić: Šta god mislio o Đilasu, sarađivaćemo, upitni Ćutini motivi\nPretnje i poruke mržnje upućene bivšem predsedniku Srbije i lideru Socijaldemokratske stranke Borisu Tadiću pojavile su se danas na ulicama Beograda i Banjaluke. Na grafitima koji su bili ispisani na zidovima u beogradskim naseljima Dorćol i Vračar… »\nDnevnik: Opozicija traži da se istraže pretnje Borisu TadićuNova: SSP: Nadležni da saopšte ko je pisao parole protiv Tadićajoš 2 povezane\nVojvođanske NVO pozivaju građane i građanke Novog Sada da glasaju za nezavisne i nestranačke kandidate na izborima za savete mesnih zajednica, koji se održavaju u nedelju 13. juna. Ovi izbori su građanski, a ne parlamentarni, i na njima ne bi… »\nN1 Info: Vojvođanske NVO: Glasajte za nestranačke kandidate za savete mesnih zajednicaRadio 021: SNS tvrdi da iza nestranačkih kandidata na izborima za savete mesnih zajednica stoji DSjoš 2 povezane\nBeta: Jeremić: Vlast će podsticati ljude poput Ćute da kritikuju opoziciju\n10.06.2021 Politika, izvori


Promovisane “Priče sa planina” | Palelive.com\nPočetna Regija Višegrad Promovisane “Priče sa planina”\nPromovisane “Priče sa planina”\nVIŠEGRAD – U Domu kulture u Višegrad danas je u okviru manifestacije “Višegradska staza” promovisana knjiga “Priče sa planina”, autora Milanka Borovčanina Romsoka.\nBorovčanin rekao je da ova knjiga, koja govori o planinama koje je pohodio, ima šest priča u kojima je opisao istorijske događaje i ljude sa kojima se susretao.\nOn je istakao da je imao zanimljive susrete sa ljudima iz sela i sa istorijom, te da je to prenio u svoje priče.\nRecenzent Milenko Jevđević rekao je da su u pitanju sjajne priče u kojima je pisac vjerodostojno oslikao geografsko i istorijsko podneblje ovog kraja.\nPrethodni članakOsveštana zemlja za rusku crkvu na Vidrićima\nNaredni članakOdržan Vidovdanski koncert horske muzike


SRĐAN MIJAILOVIĆ: 'Iza nas je prilično uspešna sezona! Nadam se da ćemo nastaviti u istom ritmu' - Domaći fudbal, Fudbal, Top News\nIako je u Čukaričkom tek deset meseci, Srđan Mijailović je postao jedan od stubova ekipe.\nVeć prilikom debija u belo-crnom dresu u duelu protiv TSC-a u Senti svima je bilo jasno da se radi o prvoklasnom igraču, a njegova partija protiv Crvene zvezde na stadionu ‘Rajko Mitić’ još uvek se prepričava.\nBio je zadovoljan jedan od najboljih igrača u Superligi na svojoj poziciji ishodom žreba za start Superlige.\nČukaričkifk čukaričkiKup SrbijeLiga konferencijasrđan mijailovicSuperliga Srbije\nPrethodna vest PARTIZAN ODBIO DVA MILIONA ZA ŠTOPERA: Stanojević kaže da nije na prodaju!\nSledeća vest GOLMAN NAPUSTIO CRVENU ZVEZDU: Sledeća destinacija je Slovačka!


"Rosoneri" ne odustaju, hoće li pazariti u Londonu? - Sportske.net\nMilan je već neko vreme zainteresovan za igrača koji nastupa u Premijer ligi.\nPoznata sudbina Granita Džake!"Posebni" izvisio za još jedan posao? U Arsenalu Španca menja Španac, ali ne iz Sitija?Derbi Londona za fudbalera Ajntrahta!LE - Arsenal jedva izvukao bod u Portugaliji!Novi gaf fudbalera Arsenala, počeo meč sa nakitom oko vrata!\nEkipa Milana nastavlja da posrće, ulažu svakog leta velike svote novca na pojačanja, ali rezultata nema.\nMarko Đampaolo je dobio otkaz nakon sedam odigranih kola Serije A, Pioli je preuzeo ekipu, ali gotovo nikakav napredak u igri "Rosonera" se ne može videti.\nZbog svega, nastaviće da se pojačavaju, pa će bez sumnje biti među aktivnijim klubovima i tokom zimskog prelaznog roka, mete uprave su brojne.\nMeđu njima je i vezista Arsenala Lukas Toreira, koji je već neko vreme interesantan čelnicima kluba sa "San Sira".\nUrugvajac je leta 2018. godine stigao u klub iz Severnog Londona, kao jedno od prvih pojačanja Unaja Emerija, imao je sasvim dobru prvu sezonu, ali ove takmičarske godine je pao u drugi plan, te je upisao samo tri starta u Premijer ligi za "Gunere".\nŠuška se da bi mogao da promeni sredinu, kako bi pronašao klub u kojem će igrati standardno, Milan je to spreman da mu ponudi, ali je pitanje da li mogu da odgovore finansijskim zahtevima "Tobdžija".\nVidećemo kako će se ova situacija razvijati, ukoliko ne bude dobio zadovoljavajuću priliku na "Emiretjsu" u narednih mesec i po dana, Toreira bi mogao da zatraži transfer i stavi Arsenal u nezavidan položaj, čemu se nadaju u Milanu.


PODRŠKA BUDUĆIM PREDUZETNICIMA - VIŠE OD BIZNIS PLANA\nSekretarijat za ekonomski razvoj i preduzetništvo Opštine Tivat u saradnji sa Biroom rada Tivat organizuje jednodnevnu obuku pisanja biznis plana, u petak 24. marta, u prostorijama Opštine Tivat sa početkom u 11.00 časova. Obuka koju će sprovesti Miloš Vuković iz konsultantske kompanije “Fidelity consulting” iz Podgorice, namjenjena je visokoškolcima koji se nalaze na Birou rada, a izrazili su želju sticanja vještina u ovoj oblasti.\nGlavna ideja cjelokupnog projekta je da jednodnevnom radionicom “Više od biznis plana”, grupa koja bude formirana od nezaposlenih visokoškolaca sa Biroa rada, dobije priliku ne samo da se obuči za pisanje biznis plana, već i da svoje ideje sprovede u održive biznise, obzirom da je biznis plan danas neophodan za realizaciju, ali i uspjeh svakog posla.\nJednodnevna obuka za pisanje biznis plana, samo je jedan segment programa koji Opština Tivat i Sekretarijat za ekonomski razvoj i preduzetništvo planiraju kada je u pitanju podsticaj u razvoj preduzetništva u Tivtu. “Autor(ka) najuspješnijeg biznis plana imaće podršku Opštine Tivat i njenih partnera u vidu dobijanja beskamatnog kredita, besplatnih računovodstvenih i savjetodavnih usluga u prvoj godini poslovanja, ali i čitav niz drugih nematerijalnih podsticaja od strane lokalne uprave. Ovo su vrlo značajne olakšice u početnim godinama poslovanja za sve one koji žele da realizuju svoju biznis ideju, otvore firmu i započnu privatni biznis. Na ovaj način, ne samo da ćemo pružiti mogućnost nezaposlenim visokoškolcima sa Biroa rada da potpuno besplatno ovladaju vještinom pisanja biznis planova, već ćemo i konkretno finansijski pomoći najboljem pojedincu, odnosno pojedinki da otvori svoju firmu i uhvati se u koštac sa izazovima modernog tržišta”, rekao je sekretar za ekonomski razvoj i preduzetništvo, Petar Vujović.\nU Sekretarijatu za ekonomski razvoj i preduzetništvo vjeruju da će realizacija ovog projekta biti jedan uspješan segment unapređenja poslovnog amijenta, kao i podrška smjelim i jedinstvenim idejama i osobama kojima je neophodan i značajan ovakav podstrek da ostvare svoje poslovne zamisli.\nIzuzetno je značajno istaći da će sav prihod koji “Fidelity consulting” bude ostvarila po ovom projektu, a za koje je sredstva obezbijedila Opština Tivat, biti uplaćena mladom i perspektivnom preduzetničkom timu OŠ “Drago Milović” kao podrška njihovom daljem radu i projektima.\n“Fidelity consulting” je kompanija koja se bavi savjetovanjem klijenata u domenu praktične edukacije, odnosima sa bankama, upravljanjem finansijama i izradom fizibiliti studija i biznis planova kao i poslovnim savjetovanjem. Oni su konsultanti EBRD za program Small business support, koji podrazumijeva unaprijeđenje poslovanja u kompanijama sa kojima saradjuju; organizuju poslovne konferencije (“Država, banke i privreda: Ključni izazovi saradnje”, Regent Porto Montenegro i “NATO i ekonomija: Šanse i mogućnosti za Crnu Goru” hotel Splendid), kao i programe edukacije na temu finansija. Članovi su Američke privredne komore u Crnoj Gori, kao i Unije poslodavaca, a uz pomoć NATO koda koji posjeduju omogućen im je pristup I učešće na tenderima u zemljama članicama NATO-a.


IKEA Jugoistočna Evropa dobija novu regionalnu direktorku - Retail Serbia\nIKEA Jugoistočna Evropa dobija novu regionalnu direktorku\nKatarina Egorova imenovana je za novu regionalnu direktorku IKEA Jugoistočna Evropa, Sara del Fabro preuzima globalnu ulogu u kompaniji.\nIKEA Jugoistočna Evropa (Hrvatska, Rumunija, Srbija, Slovenija i Ukrajina) obaveštava da će Katarina Egorova preuzeti ulogu nove regionalne direktorke i glavne menadžerke za održivi razvoj, počev od 1. septembra.\nKatarina će o poslovnim rezultatima u regionu izveštavati Belen Frau, zamenicu direktora za globalnu maloprodaju Ingka Grupe sa sedištem u Malmeu, u Švedskoj.\nKatarina ima dugo iskustvo rada u kompaniji IKEA, počev od 1998. godine kada se pridružila kompaniji u Rusiji. Obavljala je različite funkcije na ovom tržištu, uključujući ulogu direktora robne kuće, pre premeštaja u Veliku Britaniju, gde je obavljala funkciju menadžera tržišta za područje severa Ujedinjenog Kraljevstva i Irske.\nSara del Fabro, odlazeća regionalna direktorka IKEA Jugoistočne Evrope, prihvatiće novi izazov u okviru kompanije IKEA, na poziciji zamenice rukovodioca globalnih maloprodajnih operacija u Ingka Grupi. Njeno sedište biće u Malmeu, u Švedskoj, gde će upravljati i razvijati globalne maloprodajne operacije za kompaniju IKEA. Tokom Sarinog mandata u Jugoistočnoj Evropi, IKEA je proširila poslovanje na dva nova tržišta – Sloveniju i Ukrajinu, u Bukureštu je otvorena najveća IKEA robna kuća u regionu, a i pored pandemije kompanija je nastavila sa stabilnim rastom poslovanja.\nSa novim rukovodstvom, IKEA Jugoistočna Evropa ostaje potpuno posvećena nastavku uspešnog poslovanja i ambicioznom planu širenja, uključujući nove fizičke i digitalne formate, čiji je cilj da našu ponudu artikala za opremanje doma učine još dostupnijom i pristupačnijosm našim kupcima na svih pet tržišta.\nIkea, region\tkompanija\tjugoistočna Evropa\tdirektorka\tKatarina Egorova\tSara del Fabro\nDatum poslednje izmene 06 jul 2021


Ovlaživač vazduha sa jonizatorom Camry CR7952 - zakucuibastu.rs INFO SHOP\nOvlaživač vazduha sa jonizatorom Camry CR7952 količina\nKategorija: OVLAZIVAC VAZDUHA\nTih i veoma efikasan ovlaživač vazduha. Posebno je koristan u kancelarijama ili u konferencijskim salama. Zahvaljujući svom snažnom motoru i rezervoaru za vodu kapaciteta 5,2 litra, u stanju je da radi čak i do 17 sati, sa vrlo visokom efikasnošću od 320ml na sat. Senzor nivoa vode neće dozvoliti da uređaj radi kada nema vode. Ovlaživač vazduha je takođe opremljen podesivim intenzitetom vlaženja.\nKarakteristike proizvoda: Ovlaživač vazduha sa jonizatorom Camry CR7952\nPodesivi nivo vlažnosti\nKapacitet ovlaživanja do 320 ml / h\nVreme rada sa punim rezervoarom vode: do 17 sati\nDimenzije pakovanja: 27 x 10 x 38 cm\nBudite prvi koji će napisati recenziju za „Ovlaživač vazduha sa jonizatorom Camry CR7952“ Odustani od odgovora\nOvlaživač vazduha ADLER AD 7957\nOvlaživač vazduha ADLER AD 7954


Cvijanović u Trebinju – Najveći prioritet Republika Srpska | Hercegovina Press\nCvijanović u Trebinju – Najveći prioritet Republika Srpska\n„Lider mora da razumije procese u prošlosti, sadašnjosti, a posebno da razumije gdje smo se zaputili u budućnost, ali najvažniji i najveći prioritet mora da bude Republika Srpska, bez obzira da li lideri djeluju u njoj ili van nje“, rekla je Cvijanovićeva u Trebinju na predavanju u okviru programa „Škola lidera“.\n„Važno je znati postavljati prioritete, da u okviru bitnih stvari možete da upravljate procesima. Liderstvo podrazumijeva i da se razumiju procesi u regiji i svijetu u kojem živimo, ali i da se lider zna baviti i svim onim pitanjima koja su lokalno važna“, naglasila je Cvijanovićeva.\n„Ono što treba da razumijete je naš društveni ambijent i to što se dešava, prostor na kome živi i funkcioniše naša Republika Srpska koja nije bila lišena izazova ni u prošlosti, a neće ni u budućnosti“, rekla je Cvijanovićeva.\nPredavanjem predsjednika Vlade Srpske zatvorena je dvodnevna „Škola lidera“, u organizaciji Studentskog parlamenta Univerziteta u Istočnom Sarajevu i Unije studenata Republike Srpske.\n„Ovo je odlična prilika da čujemo iskustva od našeg premijera“, rekao je Savić.\n„Škola liderstva“ okupila je prethodna dva dana 250 studenata sa oba javna univerziteta u Republici Srpskoj koji su tokom predavanja istaknutih lidera javnog i političkog života u Srpskoj upoznati o odgovornostima za društvene, političke i ekonomske procese.


EU neće dalje u rat sankcijama protiv Rusije | Vestinet.rs\nPočetna TEMA DANA\tEU neće dalje u rat sankcijama protiv Rusije\nMinistri spoljnih poslova Evropske unije verovatno neće pojačati sankcije Rusiji naredne nedelje zbog umešanosti Moskve u destabilizaciju istočne Ukrajine, izjavile su danas neimenovane diplomate EU.\nEvropski šefovi diplomatija sastaće se u ponedeljak u Briselu, a glavna tema njihove agende biće Ukrajina, čije vlasti, kako navode, raspoređuju trupe na istoku zbog strahova da će proruski aktivisti pokrenuti novu vojnu ofanzivu, prenosi Rojters.\n„Savet (ministara spoljnih poslova) neće posegnuti za novim sankcijama uprkos nemirima i izborima“, rekao je neimenovani diplomata EU, dok su još dvoje njegovih kolega izrazili slične stavove.\n„Postojeće sankcije su bolne za Rusiju i verovatno će biti pooštrene tek ako EU ne bude imala drugog izbora. Još nismo u toj fazi, mada bismo u nekom trenutku mogli biti“, rekao je još jedan neimenovani evropski diplomata.\nPrimirje se sve više krši otkako su proruski aktivisti 2. novembra održali izbore, koje Zapad i ukrajinski predsednik Petro Porošenko smatraju nelegitimnim, zaključuje britanska agencija.\nEU je nedavno izrazila zabrinutost zbog izveštaja posmatrača Organizacije za evropsku bezbednost i saradnju (OEBS) da Rusija šalje tenkove i haubice pobunjenicima u Donjecku.


Čupić: Potrebne su nam stroge kazne | Glas javnosti\nnedelja 13. februar 2011.\nPočetna > Politika > Čupić: Potrebne su nam stroge kazne\nČupić: Potrebne su nam stroge kazne\nBEOGRAD - Predsednik Odbora Agencije za borbu protiv korupcije Čedomir Čupić apelovao je na poslanike da ne dovode u pitanje sve odredbe zakona o finansiranju političkih stranaka, koji se očekuje u skupštinskoj proceduri u martu, već da se amandmanima povećaju predložene kazne.\nČupić je rekao da "nije za donošenje represivnih zakona, ali da je država u takvom stanju da su joj neophodne stroge kazne za prekršioce zakona". Prema njegovim rečima, slične primedbe izneli su i stručnjaci Saveta Evrope za borbu protiv korupcije (GREKO), koji smatraju da su kazne dosta blage.\nČupić je ocenio da bi se povećanjem kazni poboljšao zakon i pokazalo da zakonodavna vlast hoće da "donese dobar zakon koji će pomoći u borbi protiv opakog društvenog zla kao što je korupcija". On je dodao da je donošenje takvog zakona jedan od prvih uslova za utemeljenje demokratskog poretka i u prilog tome naveo da se obaveze i dužnosti izvršavaju gde god su kazne stroge.\nKao primer istakao je primenu Zakona o Agenciji za borbu protiv korupcije, rekavši da državni funkcioneri u većem broju prijavljuju imovinu od kada je usvojen taj propis kojim su priprećene znatne novčane i kazne zatvora.\n"Pretpostavljam da će vlada verziju zakona usvojiti i poslati parlamentu na usvajanje, ali bilo bi dobro i da sama vlada pooštri kazne", rekao je Čupić. On je podvukao da bi "bilo vrlo opasno da se sve ostalo menja, jer bi se narušila poruka, svrsishodnost i cilj zakona".\nPredsednik Odbora je upozorio da finansiranje političkih stranaka omogućava jednu od najopasnijih korupcija, a to je politička korupcija s kojom se mogu donositi loši zakoni.\n"Tamo gde korupcija funkcioniše, gde se organizovano, sistemski raširila, ne važe nikakva pravila i tamo je teško i opasno živeti, a ta društva idu ka svom ukidanju i nestanku", upozorio je Čupić.\nDva JSL poslanika prešla kod Tačija\nTači nudi Pacoliju dve fotelje\nSkandal je ubijanje svedoka, a ne moj izveštaj\nOd 1. marta Kfor štiti samo četiri manastira\nTodorović: Šešeljev povratak pokreće Srbiju\nPartizan, udbaš i glavešina Ozne pod istragom\nSaradnja SPO i SNS nemoguća\nLjajiću rekonstrukcija vlade kao španska serija\nLDP: Srbiji treba preokret, a ne tajm-aut\nMilosavljević se ne plaši za svoju funkciju\nKosovski Srbi da govore jednim glasom\nDodik: Nemci hoće da pomognu


UPFBiH uputilo primjedbe na Uredbu o postupku prijema u radni odnos u javnom sektoru u FBiH\nUdruženje poslodavaca FBiH je 20. decembra 2018. godine uputilo Ministarstvu rada i socijalne politike FBiH i premijeru Vlade FBiH primjedbe na Uredbu o postupku prijema u radni odnos u javnom sektoru u FBiH.\nKonačni tekst primjedbi Udruženje poslodavaca FBiH je definisano na osnovu primjedbi iznesenih na sastanku sa predstavnicima 15 javnih preduzeća i preduzeća sa većinskim državnim vlasništvom, te na osnovu onih već ranije dospjelih na adresu Udruženja.\nGeneralne primjedbe na koje Udruženje ukazujuje:\n1. Donošenje Uredbe kojom se definiše postupak javnog oglašavanja je u suprotnosti sa Ustavom Federacije BIH i Zakona o Vladi Federacije.\n2. Predložena rješenja su u suprotnosti sa Direktivama EU i Konvencijama MOR-a koje regulišu ovu oblast;\n3. Predložena rješenja su u suprotnosti sa poglavljem II Smjerica OECD-a o korporativnom upravljanju;\n4. Pojedine odredebe predložene Uredbe su u potpunosti u suprotnosti sa članom 20a Zakona o radu, Zakona o zaštiti ličnih podataka te Zakona o državnoj službi FBiH;\n5. Na osnovu uporedo-pravne analize, nije pronađena ni jedna zemlja u regionu kao i zemlju EU, da ovu oblast na identičan način definiše odnosno da se ista pravila odnose na zavode, agencije, direkcije, upravne organizacije pod drugim nazivom, pravnim licima sa javnim ovlaštenjima, javnim ustanovama i javna preduzeća i preduzeća sa većinskim državnim kapitalom. U svim navedenim zemljama javna preduzeća i preduzeća sa većinskim državnim kapitalom su definisana na poseban način.\n6. Uredba treba da bude koncipirana na način da definiše opšta načela obaveznosti javnog oglašavanja, a da se postupak javnog oglašavanja kod javnih preduzeća i preduzeća sa većinskim državnim vlasništvom reguliše internim aktima poslodavca.\nUdruženje poslodavaca FBiH je također zatražilo sastanak sa premijerom i sekretarom Vlade FBiH, a kako bi se detaljno obrazložile primjedbe na Uredbu.\nPrimjedbe na Uredbu možete pročitati OVDJE.


Pioniri BiH poraženi u finalu na penale turnira "Josip Katalinski - Škija" - Sportske.ba\nPioniri BiH poraženi u finalu na penale turnira “Josip Katalinski – Škija”\n6 Maja, 2022 13:57\nJuče su na stadionu FK Igman na Ilidži odigrane utakmice za plasman na desetom memorijalnom turniru „Josip Katalinski-Škija“.\nU finalnom susretu U-15 reprezentacija Bosne i Hercegovine se sastala sa zajedničkom selekcijom Sarajeva i Istočnog Sarajeva.\nMeč je završen bez pogodaka, te se pristupilo izvođenju jedanaesteraca gdje su se bolje snašli igrači iz Sarajeva i Istočnog Sarajeva i pobijedili sa 5:4.\nZa Bosnu i Hercegovinu su nastupili:\nTarik Banjić (36. Kenan Memišević), Din Karamehmedović (64. Dimitrije Raić), Belmin Višekruna, Kenan Vrban, Nikša Blagojević, Miloš Soprenić, Danilo Karanović (54. Amar Zahirović), Amar Rebac (27. Filip Jelčić), Amar Višnjić (43. David Jelovac), Nedim Okanović (54. Ensar Karić), Deni Nuhanović (54. Slavko Dumančić).\nU utakmici za treće mjesto Albanija je sa 5:3 pobijedila selekciju Grada Beograda.\nZa najboljeg igrača turnira proglašen je Kenan Vrban iz reprezentacije Bosne i Hercegovine.\nNakon finalnog meča pehare ekipama su uručili članovi Izvršnog odbora NS/FS BiH Fuad Čolpa i Milorad O. Lale, te generalni sekretar Adnan Džemidžić.


OSA BiH o nabavci oružja u RS-u: Ispoštovali smo zakon, naše mišljenje nije obavezujuće - Klix.ba\nOSA BiH o nabavci oružja u RS-u: Ispoštovali smo zakon, naše mišljenje nije obavezujuće\n15.2.2018. u 17:25\nObavještajno-sigurnosna agencija BiH (OSA BiH) oglasila se saopćenjem zbog brojnih upita u vezi s nabavkom oružja koje vrši MUP Republike Srpske. Naglasili kako OSA BiH u proceduri nabavke oružja daje mišljenje koje nema obavezujući karakter.\nIstaknuto je da dozvolu za nabavku oružja daje Ministarstvo vanjske trgovine i ekonomskih odnosa BiH, uz pismenu saglasnost Ministarstva odbrane BiH, Ministarstva sigurnosti BiH i Ministarstva vanjskih poslova BiH.\n"U kontekstu davanja mišljenja za uvoz/izvoz oružja, vojne opreme i robe posebne namjene, koje nije obavezujuće, a imajući u vidu Zakon o OSA/OBA BiH, Agencija ustupa svoje eventualno negativno mišljenje ukoliko raspolaže podacima o nepravilnostima sa certifikatima krajnjih korisnika; nepravilnostima koje se odnose na pošiljku oružja, vojne opreme i robe posebne namjene, a koje se mogu ogledati u upućivanju navedenog u zemlje koje su pod embargom Vijeća sigurnosti UN-a ili drugim međunarodnim zabranama; odnosno u vezi sa podacima da li se među oružjem mogu naći i sredstva koja potiču iz nelegalnih izvora. Imajući u vidu potrebu istinitog informisanja građana BiH, OSA/OBA BiH ističe da je prilikom davanja mišljenja u proceduri nabavke oružja za potrebe MUP-a Republike Srpske, ispoštovala zakonom propisane odredbe", saopćeno je iz OSA-e.\nRepublika Srpska OSA BiH naoružanje


Blic - Košarka nije objavio nijednu vest u poslednja 24 sata.\nBlic - Košarka 1 mesto · 21.10.2021 21:23\nAktuelni trener Nižnjeg Novgoroda, Zoran Lukić, koji je prošle godine na evropskom prvenstvu vodio juniorsku reprezentaciju Srbije, izabran je za novog selektora reprezentacije Rusije. Pročitaj više\nBlic - Košarka 1 mesto · 15.10.2021 18:29\nKošarkaši Crvene zvezde i Partizana večeras u istom terminu igraju svoje mečeve, oba tima na gostovanju, ali na dva različita fronta. Pročitaj više\nBlic - Košarka 1 mesto · 14.10.2021 12:55\nNekadašnji direktor Crvene zvezde, ali i legendarni košarkaš istog kluba Vladimir Cvetković u sredu je primljen u Klinički centar zbog upale pluća i tromboembolije oba plućna krila. Pročitaj više\nBlic - Košarka 1 mesto · 11.10.2021 23:27\nDosadašnji direktor Košarkaškog kluba Cibona Domagoj Čavlović posle osam godina provedenih u klubu podneo je ostavku na tu funkciju iz ličnih razloga, preneo je trofejni klub. Pročitaj više\nBlic - Košarka 1 mesto · 10.10.2021 09:59\nPoznati srpski košarkaš Goran Grbović ispričao je detaljno kako je izgledao jedan od najgorih momenata njegovog života, dan kada je dobio srčani udar. Pročitaj više\nBlic - Košarka 1 mesto · 03.10.2021 21:22\nKošarkaši Borca su poraženi u drugom kolu ABA lige od Cedevita Olimpije - 76:85. Pročitaj više\nBlic - Košarka 1 mesto · 30.09.2021 11:01\nNikola Jokić postao otac, prenose beogradski mediji! Poslednji septembarski da je najsrećniji u životu NBA asa. Pročitaj više\nBlic - Košarka 1 mesto · 27.09.2021 17:55\nU prethodnim godinama KK Crvena zvezda je mnogo uradio na polju organizacije. Jedan od primarnih ciljeva kluba bio je da napravi poslovni model koji je usklađen sa potrebama Evrolige i u skladu sa tim napravi jasnu hijerarhiju zaposlenih, odnosno strukturu uprave i menadžmenta koja će se prilagoditi krovnoj klupskoj organizaciji iz Barselone. Pročitaj više\nBlic - Košarka 1 mesto · 21.09.2021 17:57\nŠest zemalja podnelo je kandidaturu za domaćina Evropskog prvenstva u košarci 2025. godine, saopštila je Međunarodna košarkaška federacija (FIBA). Pročitaj više\nBlic - Košarka 1 mesto · 14.09.2021 16:29\nSvetislav Pešić prvi je kandidat za mesto selektora reprezentacije Srbije, potvrdio je Tanjugu predsednik Košarkaškog saveza Srbije Predrag Danilović. Pročitaj više\nBlic - Košarka 1 mesto · 05.09.2021 17:55\nLuka Dončić je za kratko vreme postao čuven košarkaš u celom svetu, tako i na našim prostorima, a pogotovo u rodnoj Sloveniji. Pročitaj više\nBlic - Košarka 1 mesto · 02.09.2021 12:53\nAmerički plejmejker Nejt Volters doputovao je u Beograd! Pročitaj više\nBlic - Košarka 1 mesto · 29.08.2021 12:14\nNebojša Čović, predsednik KK Crvena zvezda, gostovao je u jutarnjem programu televizije Prva, gde je pričao o Crvenoj zvezdi i svom novom mandatu u klubu na mestu predsednika, ali i o budžetu kluba za novu sezonu. Pročitaj više\nBlic - Košarka 1 mesto · 14.08.2021 16:59\n" Očekujem dobru sezonu, znam da će biti teško, ali imamo dobar tim i nadam se da ćemo biti uspešni", rekao je novi košarkaš Partizana, Letonac Rodions Kuruks. Pročitaj više\nBlic - Košarka 1 mesto · 12.08.2021 22:43\nJedan je od najboljih evropskih košgetera i, od ovog leta, igraće u jednom od najboljih evropskih klubova. Pročitaj više\nBlic - Košarka 1 mesto · 29.07.2021 19:26\nNaši košarkaši se nisu plasirali na Olimpijske igre, pa su srpski igrači slobodni dok svetska reprezentativna elita igra za najvredniju medalju u sportu, a za to Nikola Jokić je rešio da - obraduje "naslednike". Pročitaj više\nBlic - Košarka 1 mesto · 14.07.2021 20:35\nEvroliga je u sredu objavila kompletan raspored takmičenja za sezonu 2021-2022 u najjačem evropskom klupskom takmičenju, a to znači da je Crvena zvezda saznala svoj raspored. Pročitaj više\nBlic - Košarka 2 mesto · 14.07.2021 13:27\nJoš jedna majstorija koja je obišla svet! Pročitaj više\nBlic - Košarka 1 mesto · 05.07.2021 17:29\nDileme više nema. Pročitaj više\nBlic - Košarka 1 mesto · 30.06.2021 23:59\nKošarkaški trener i nekadašnji košarkaš Marko Eraković preminuo je nakon kraće bolesti. Pročitaj više\nVidiš 4,180 vesti od ukupno 4,200.


Uber: Saudijski fond ulaže 3,5 milijardi dolara | Gde Investirati\nUber: Saudijski fond ulaže 3,5 milijardi dolara\nAmerička kompanija Uber dobila je finansijsku investiciju vrednu 3,5 milijardi dolara od javnog investicionog fonda Saudijske Arabije.\nZahvaljujući ovoj investiciji, vrednost Ubera je sada procenjena na 62,5 milijardi dolara, prenosi agencija France presse.\n“Cenimo glas poverenja u naše poslovanje, u uslovima kada nastavljamo da širimo našu globalnu prisutnost. Naše iskustvo u Saudijskoj Arabiji je odličan primer kako od Ubera mogu imati koristi putnici, vozači i gradovi, i radujemo se partnerstvu u pružanju podrške saudijskim socijalnim i ekonomskim reformama”, navodi se u saopštenju generalnog direktora Ubera, Travisa Kalanicka.\nNajnoviji dogovor dolazi u uslovima kada Saudijska Arabija nastoji da diverzifikuje sopstvenu ekonomiju, udaljavajući se od zavisnosti od naftne proizvodnje i preorijentišući se na otvoreno tržište i produktivnost.\nUbrizgavanje ovih sredstava će pomoći globalnoj ekspanziji Ubera, uključujući na tržištima Bliskog istoka i severne Afrike, koja su, prema ocenama kompanije, među najbrže rastućim Uberovim regionima.\nOsim ulaganja pomenutih sredstava, direktor saudijskog fonda Yasir Al Rumayyan se priključio upravnom odboru Ubera, navodi AFP. Fond je, kako je izjavio Rumayyan, uzbuđen što je okončao “ovu važnu stratešku investiciju sa Uberom, jednom izvanrednom kompanijom sa inspirativnom misijijom”.\nU Saudijskoj Arabiji, oko 80 odsto Uberovih putnika su žene, navodi se u saopštenju kompanije, i dodaje da ova usluga može unaprediti mobilnost žena kojima je vožnja u zemlji zabranjena i koje obično izbegavaju korišćenje javnih taksi preduzeća.\nPrevious Japanci se ne bune: Rade do iscrpljenosti za male nadnice\nNext Bogatstvo najmlađe milijarderke na svetu spalo na nulu\nTags Saudijska ArabijaTravis KalanickUberUlaganjeYasir Al Rumayyan\nNajbogatiji Slovenci prodali kompaniju kako bi se posvetili proizvodnji hrane\nSupružnici Samo i Iza Login otkrili su za Bloomberg da su slovenačku kompaniju Outfit7, poznatu širom sveta po aplikaciji Talking Tom, prodali da bi se mogli baviti svojim stvarnim ciljem\nNastavak proizvodnje u Fiatu u dve smene\nNakon tronedeljnog godišnjeg odmora, u ponedeljak 22. avgusta, biće nastavljena proizvodnja u kompaniji Fiat Chrysler automobili (FCA) u Kragujevcu.\nAir Serbia: Nove ponude u okviru kampanje Srećni petak\nAir Serbia je danas nastavila sa ponudom promotivnih cena karata za odabrane destinacije u svojoj globalnoj mreži u okviru promotivne kampanje “Srećni petak”.


Specijalci uhapsili dilera, u Vogošći privedena dvojica lopova » IlijašNet\nRedakcija 8. maj 2021 ID: 15647\nPripadnici Jedinice za podršku Ministarstva unutrašnjih poslova Kantona Sarajevo uhapsili su M.DŽ. (27) zbog postojanja sumnje da je počinio krivično djelo posjedovanje i omogućavanje uživanja droga.\nMladić je uhapšen jučer i predat je u prostorije Jedinice za obezbjeđenje objekata i zadržavanje lica lišenih slobode MUP-a Kantona Sarajevo, a o svemu je obaviješten dežurni tužilac Kantonalnog tužilaštva, saopšteno je iz kantonalnog MUP-a.\nIstog dana na području Vogošće uhapšeni su N. O. (41) i S. I. (35) zbog postojanja sumnje da su počinili krađu na štetu N.A.\nU policijskom izvještaju navedeno je da je u protekla 24 sata kontrolom saobraćaja izdat 541 prekršajni nalog, podneseno 10 zahtjeva za pokretanje prekršajnog naloga, te je jedan vozač isključen zbog upravljanja vozilom u alkoholisanom stanju. – prenosi Avaz.ba\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 8. maj 2021 @14:23 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2105-081423-15647 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nSaobraćajna nesreća u Kaknju: Snimljen sudar automobila i motocikla\nSindikat policije KS povodom videa Damira Nikšića izdao saopćenje za javnost


Delegacija iz HNK se upoznala sa njemačkim iskustvom u primjeni dualnog sistema obrazovanja | Prilika Plus\n15/12/2015 16/08/2016 Prilika Plus 544 Views aktuelnosti, Vijesti\nČlanovi Savjeta, čiji rad podržava PrilikaPlus, upoznali su se tokom posjete sa radom njemačkog VET savjeta i sistemom dualnog obrazovanja u ovoj njemačkoj pokrajini. Studijska posjeta je obuhvatila, između ostalih, obilazak pokrajinskog ministarstva obrazovanja, industrijske i trgovačke komore, srednje stručne škole, lokalnog zavoda za zapošljavanje te preduzeća.\nVišedecenijsko njemačko iskustvo u razvoju dualnog obrazovanja pokazuje da je ovaj pristup prvenstveno značajan za zapošljavanje nove obučene radne snage a zatim i kao obrazovni metod.\nSadržaj stručnog obrazovanja i obuke određuju preduzeća, putem privrednih komora, uz minimalnu ulogu ministarstava. Obrazovanje odraslih se održava u specijalizovanim organizacijama pri trgovinskim i industrijskim komorama, univerzitetima, srednjim školama, a veoma rijetko u preduzećima koja radnike obučavaju gotovo isključivo za svoje potrebe.\nStudijska posjeta je realizovana u okviru projekta „Stručno obrazovanje u HNK/Ž“ koji realizuje Njemačko društvo za međunarodnu saradnju ( njem. Deutsche Gesellschaft für Internationale Zusammenarbeit) – GIZ.\n← Razvijanje liderstva i vještina u industriji namještaja i prerade drveta\nBanjaluka: Ozvaničen početak obuke profesora u srednjim tehničkim školama →


Ana Brnabić se zahvalila na podršci Bosne i Hercegovine | BiH - Srbija | Al Jazeera Balkans\nAna Brnabić se zahvalila na podršci Bosne i Hercegovine\nPremijerka Srbije zahvalila se na podršci BiH kada je riječ o tome da sjedište Transportne zajednice Jugoistočne Evrope bude u Beogradu.\nNakon susreta s Vučićem i Brnabić, članovi Predsjedništva BiH su na Avali položili cvijeće na Spomenik neznanom junakuTanjug/Rade Prelić\nPremijerka Srbije Ana Brnabić je, nakon radnog ručka s članovima Predsjedništva Bosne i Hercegovine u srijedu, kazala da im se zahvalila na podršci koju je njena zemlja dobila od Bosne i Hercegovine, kada je riječ o tome da sjedište Transportne zajednice Jugoistočne Evrope bude u Beogradu.\nPrema njenim riječima, ta vijest iz Brisela stigla je tokom radnog ručka s predsjedavajućim bh. Predsjedništva Draganom Čovićem te članovima Predsjedništva Bakirom Izetbegovićem i Mladenom Ivanićem.\nDodala je da je to jako važna stvar za Srbiju, jer je Transportna zajednica jedna od najvažnijih regionalnih inicijativa, prenosi Anadolija.\n"Drago mi je što sam tu informaciju iz Brisela dobila upravo kada smo imali radni ručak s gostima iz Bosne i Hercegovine. Zahvalila sam im se na podršci, jer oni su, ustvari, nama prvi dali pismo podrške za ovo", rekla je Brnabić.\nRazličiti stavovi članova Predsjedništva BiH\n"Sastanak je bio dobar. Više smo pričali o ekonomskim temama. Na sastancima prepodne su pokrivene neke teže teme, pre svega koje se tiču granica. Za mene je bila jedna dobra atmosfera, posebno jer je propraćena ovom lepom vesti. To su načini kako mi u regionu pokazujemo da smo ozbiljni da nam ne treba za sve što radimo Evropska unije da bismo se dogovorili."\nO dešavanjima na konferenciji za medije članova bh. Predsjedništva i predsjednika Srbije Aleksandra Vučića Brnabić nije željela previše govoriti, jer joj nije prisustvovala.\nDodala je da ih je pitala kako je proteklo i da su svi imali različite poglede na konferenciju te da je Izetbegović rekao "da nikada nije dosadno".\nČović je rekao na konferenciji da će Bosna i Hercegovina u vezi priznanja Kosova imati isti stav kao i Srbija, sve dok Beograd ne zauzme drugačiji stav.\nMeđutim, na samom kraju konferencije za novinare, oglasio se Izetbegović, koji je, iznio pojašnjenje "u vezi toga da će Bosna i Hercegovina u vođenju svoje međunarodne politike čekati na stav Beograda".\nOn je rekao da će o vanjskoj politici Bosne i Hercegovine u Sarajevu odlučivati tri člana Predsjedništva te zemlje, uz uvažavanje interesa susjednih zemalja, ali i Evropske unije, jer je to obaveza koju su preuzeli s obzirom na evropski put te zemlje.\nSrbija poštuje teritorijalni integritet BiH\nIzetbegović je dodao da je Čovića zamolio da stav o tom pitanju iznese kao svoj vlastiti, a ne stav Predsjedništva Bosne i Hercegovine.\nPredsjednik Srbije je kazao kako Srbija poštuje teritorijalni integritet Bosne i Hercegovine: "Nismo mi tu da bismo se mnogo voleli i grlili, već da bismo rešavali probleme."\nNakon susreta s Vučićem i Brnabić u Palati Srbija, članovi bh. Predsjedništva su na Avali položili cvijeće na Spomenik neznanom junaku.\nOdržali su i sastanak s Majom Gojković, predsjednicom Narodne skupštine Srbije, čime je zaključena zvanična posjeta Predsjedništva Bosne i Hercegovine Beogradui.\nPredsjedništvo BiH u Beogradu: Srbija traži pravo na dvije hidroelektrane na Drini\nIzetbegovićeva reakcija: Vanjska politika BiH vodit će se u Sarajevu\nČović, Ivanić i Izetbegović doputovali u Beograd


Berluskoni Orbanu: Uvek sam te branio, ali... - Sputnjik Srbija\n19:08 27 Novembar 2020\n17:27 08.03.2019 (osveženo 17:36 08.03.2019) Preuzmite kraći link\nNekadašnji italijanski premijer i lider stranke „Forca Italija“ Silvio Berluskoni imao je „dug i srdačan telefonski razgovor“ sa premijerom Mađarske Viktorom Orbanom sa „ciljem da se izbegne isključenje Orbanovog „Fidesa“ iz Evropske narodne partije (EPP)“.\n„Forca Italija neće glasati za tvoje isključenje. Uvek sam te branio i biću uvek uz tebe, ali tražim da prihvatiš i neke od zahteva koje je istakla EPP“, poručio je Berluskoni Orbanu, prenosi Ansa.\nU saopštenju „Forca Italije“ navodi se da je Berluskoni izrazio duboko uverenje da bi isključenje „Fidesa“ predstavljalo „veliku političku grešku“ i da „interveniše kod vrha EPP i kod samog Orbana kako bi se postiglo zajedničko i pozitivno rešenje o ostanku Orbana unutar velike porodice EPP“.\nNavodi se da je Orban u razgovoru sa Berluskonijem „potvrdio volju da njegova stranka ostane deo EPP“.\nLider EPP Manfred Veber izjavio je da je na mađarskom premijeru Orbanu da odluči u kojoj političkoj grupi u Evropskom parlamentu želi da bude njegova stranka „Fides“.\nRojters prenosi da je Veber to izjavio pošto je Orban prethodno za mađarski radio „Košut“ rekao da bi „Fides“ mogao da istupi iz EPP.\nOrban je rekao da će „Fides“ 20. marta razgovarati o tom pitanju.\nVeber je ranije zahtevao od „Fidesa“ da ukloni bilborde na kojima se napada predsednik Evropske komisije Žan Klod Junker.


Utorak, 30 Januar 2018 10:00\nVjoriki Dančili izglasano je povjerenje u rumunskom parlamentu, čime je postala prva žena premijer u Rumuniji i treći predsjednik vlade u godinu dana.\nDančila (54) član je Evropskog parlamenta, ali je relativno nepoznata u domaćim političkim krugovima, prenosi agencija.\nOna je, u obraćanju u parlamentu, rekla da je cilj njenog mandata da Rumunija u 2020. godini bude rangirana u vrhu najjačih ekonomija u EU, te da mladi ne odlaze više iz zemlje, a oni koji su otišli da žele da se vrate.\nIzvršna vlast premijerke biće, kako je navela agencija AP, ograničena i ona će imati uglavnom administrativnu ulogu.\nViše iz kategorije: « Evakuisano 1.500 ljudi, 242 grada poplavljena u Francuskoj Na američkoj "crnoj listi" i mrtvi ljudi, oko 200 osoba i organizacija sa Balkana »


Izašla nova verzija sistema za upravljanje dokumentima - UniDocs7 – UniDocs\nIzašla nova verzija sistema za upravljanje dokumentima – UniDocs7\nKao što je najavljivano, kompanija OSA računarski inženjering od avgusta meseca na našem i inostranom tržištu nudi potpuno novu i redizajniranu verziju softvera za upravljanje dokumentima i poslovnim procesima UniDocs, pod nazivom UniDocs7. Nova verzija sa sobom nosi niz poboljšanja i izmena među kojima posebno izdvajamo:\nPotpuno nov vizuelni identitet aplikacije Client\nKorišćenjem najsavremenijih tehnologija u oblasti programiranja napravljen je novi korisnički interfejs za aplikaciju Client. Ono što je na prvi pogled uočljivo je potpuno novi Ribbon (traka sa menijima) raspoređen po tab-ovima:\nSve opcije rada sa dokumentima su dostupne korisniku kroz ovako organizovan Ribbon (trake sa menijima), na desni klik ili prečicom sa tastature što znatno ubrzava i olakšava rad.\nKorisnici će sada imati mogućnost da u okviru svog profila čuvaju postavke (Preferences) pretraga, veličina prozora, operacija koje će se dešavati na dvoklik itd.\nInterfejs je značajno unapređen kroz dodavanje filter polja (u okviru pretraga, izveštaja, korisničkih zona,…), tool tip funkcionalnosti (“balončić” sa vrednostima atributa (metapodataka) koji se pojavljuje prelaskom miša preko dokumenta) i mnoge druge.\nNajčešće korišćene opcije obrade dokumenata i predmeta (pretraga, kreiranje, uvoz, slanje,…) su maksimalno usavršene tako da korisnik obavi posao u što manjem broju koraka\nModul Manager je sada sastavni deo Client modula\nU prethodnoj verziji softvera, Manager je bio poseban modul što je zahtevalo dodatnu instalaciju softvera na računaru i dodatno prijavljivanje korisnika na sistem. U novoj verziji, Manager tab se pojavljuje u okviru Client aplikacije i značajno je unapređen kako interfejsno tako i funkcionalno.\nFormiranje najrazličitijih izveštaja iz modula Client\nModul Client sada ima potpuno novu funkcionalnost formiranja custom izveštaja od strane korisnika. Izveštaji ovog tipa su se ranije pravili kroz modul Reports i to je zahtevalo posebnu instalaciju, posebno logovanje i ručno prenošenje definicije izveštaja sa jednog računara na drugi. Sada, u UniDocs7 Client-u postoji mogućnost jednostavnog definisanja parametara izveštaja uz čuvanje postavki izveštaja ili njegovog sadržaja radi ponovnog korišćenja, delegiranja i zaštite dozvola nad nekim izveštajima, izvoz sadržaja u različitim fajl formatima, slanje rezultata putem elektronske pošte itd.\nIntegracija sa MS Outlook 2010\nUsled vrlo česte potrebe da se dokument, na kome se radi ili je arhiviran, pošalje nekom van sistema OSA je integrisala UniDocs7 sa tekućom verzijom MS Outlook 2010.\nOvakva integracija omogućava korisniku da u skladu sa dozvolama koje ima šalje dokumente putem emaila, da ih prima i odmah arhivira ili pridruži nekoj fascikli (predmetu) u UniDocs sistemu, pretraži uvezene email poruke na osnovu pošiljaoca ili primaoca itd.\nOvo su samo neke od novina u okviru UniDocs7 verzije, a ukoliko ste zainteresovani za detaljnu prezentaciju svih novih funkcionalnosti kontaktirajte nas na unidocs@ora.rs ili se prijavite za demo verziju softvera putem linka https://unidocs.rs/proizvodi/prijava-za-demo-verziju.


M:tel - Svjetsko fudbalsko prvenstvo u HD rezoluciji - INFORMACIJA JE KAPITAL - Capital.ba\nM:tel – Svjetsko fudbalsko prvenstvo u HD rezoluciji\n11. jun. 2018. 14:02 Objavljeno u TELEKOMUNIKACIJE i IT\nBANJALUKA, Korisnici “M:tela” će utakmice sa predstojećeg Svjetskog prvenstva u fudbalu u Rusiji moći da prate u okviru osnovnog “M:tel” IPTV paketa u najboljoj ha-de rezoluciji, putem kanala “BHT HD”.\n“U zavisnosti od tehničkih preduslova, kanal će biti raspoloživ svim korisnicima osnovnog paketa na poziciji 077, a utakmice će moći da prate i na kanalu `BHT1`, kao i na `Sport klub` kanalima”, saopšteno je iz “M:tela”.\nIz ove kompanije su poručili da će korisnici moći da dožive uzbuđenje koje prati Svjetsko prvenstvo i igranjem igrice “FIFA 18” na “PS4” konzoli, čime mogu da isprobaju svoje fudbalske strategije.\n“Riječ je o jednoj od najpopularnijih konzola za igranje. Uz dva džojstika i igricu `FIFA18` možete kupiti na 12 mjesečnih rata uz `M:tel` TV pakete”, naveli su iz “M:tela”.\nKljučne riječi: hd rezolucija, m:tel, svjetsko privenstvo, vazno\nHD rezolucija postaje standard\nM:tel – U ponudi “Sport klub” i “Arenasport” kanali\nNaučite engleski uz Open


Očekuju se gužve za Uskrs: Krenite na put dan ranije!\nZbog toga što u isto vreme slave i katolici i pravoslavci očekuju se gužve na granicama, a preporuka je da se pomeri vreme polaska i izbegne špic\n11.04.2017. - 11:25h 07:04h Autor: Kurir\nTokom predstojećih uskršnjih praznika očekuju se ogromne gužve na granicama i naplatnim rampama, pa vozačima koji dolaze u Srbiju ne preostaje ništa drugo nego da budu strpljivi!\nGužvama će još više doprineti i činjenica da se ove godine u isto vreme slave katolički i pravoslavni Uskrs, pa će većina gastarbajtera u isto vreme krenuti put Balkana, piše Kurir.rs.\nNaši sagovornici savetuju da se na put pođe odmoran, naspavan, bez alkohola u krvi ili ostalih nedozvoljenih supstanci, opušteno i koncentrisano na saobraćajne propise i prilagođavanje uslovima na putu.\nBudući da na granicama može biti višesatnog čekanja, potrebno je da obezbedite dovoljno vode i hrane. Ne zaboravite da prethodno napunite rezervoar, a ukoliko putujete s decom, bilo bi dobro da imate klimu u automobilu kako biste izbegli nervozu najmlađih.\nIpak, da biste izbegli najveće gužve, u AMSS savetuju da na put, ukoliko ste u mogućnosti, krenete dan ranije ili dan kasnije.\n"Gužve se neće moći izbeći u potpunosti, ali krenuti dan ranije ili dan kasnije u odnosu na petak i nedelju svakako je dobar savet većini", navode u AMSS i preporučuju da vozači obezbede i uređaj za elektronsku naplatu putarina, sa kojim se naplatna rampa prolazi bez čekanja.\nProverite kola pre puta\nKada je reč o vozilu, u AMSS kažu da je posle zime potrebno prekontrolisati njegovu tehničku ispravnost:- Posebno obratite pažnju na stanje trapa i upravljački sistem, jer lako može da se desi da je on u lošijem stanju od česte vožnje u zimskim uslovima po udarnim rupama na kolovozu. Obavezno u servisu prekontrolišite i kočioni sistem, kao i rad motora.


Roditelji pažnja! Samo banke sa Fact NetCord akreditacijom će moći da čuvaju matične ćelije vaše bebe | Mama Klik\nNaslovna Spremna Mama Matične ćelije Roditelji pažnja! Samo banke sa Fact NetCord akreditacijom će moći da čuvaju...\nNedavno je usvojen novi Zakon o ljudskim ćelijama i tkivima, koji, između ostalog propisuje i koje sve standarde moraju da ispunjavaju banke matičnih ćelija koje posluju u Srbiji. Ovi propisu su, naime, doneti kako bi roditeljima pružali najviši stepen sigurnosti, ali i kako bi se uskladili sa već postojećim propisima koji važe u zemljama Evropske Unije.\nPrema novom Zakonu, u Srbiji će moći da posluju samo banke koje imaju prestižnu Fact NetCord akreditaciju.\nObaveštenje o novim odredbama Zakona, bankama matičnih ćelija koje već posluju u Srbiji, poslala je Uprava za biomediciju, a potpisnik obaveštenja je dr Vesna Rakonjac, vršilac dužnosti ove ustanove.\nFact NetCord sertifikat garantuje najviši nivo kvaliteta usluga, a propisuje vrlo stroge procedure od prikupljanja matičnih ćelija na porođaju, preko transporta i analize uzoraka, pa sve do zamrzavanja i njihove naknadne primene za potrebe lečenja.\nProces dobijanja Fact NetCord akreditacije je skup i dugortajan proces, a prema dopisu koji je Uprava za biomedicinu poslala, predstavništva banaka koje nemaju ovu akreditaciju, a posluju u Srbiji, neće moći matične ćelije novorođenih beba da izvoze nakon 31. decembra 2018. godine, nakon čega će moći da nastave poslovanje tek ako njihove matične banke dobiju Fact NetCord akreditaciju.\nU većini evropskih, ali i svetskih zemalja, kao i u susednoj Hrvatskoj, važe propisi da samo Fact NetCord akreditovane banke mogu roditeljima da nude svoje usluge.\nOvom uredbom, Srbija je želela da uskladi ovu oblast izvoza matičnih ćelija sa najvišim svetskim standardima.\nZbog čega je Fact NetCord toliko značajan?\nFACT je neprofitna organizacija koju su zajedno osnovali Međunarodno udruženje za ćelijsku terapiju (ISCT) i Američko udruženje za transplantaciju krvi i koštane srži (ASBMT) u svrhu dobrovoljne inspekcije i akreditacije na polju ćelijske terapije. Locirana je u Medicinskom centru Univerziteta u Nebraski. Banke koje imaju FACT NetCord sertifikat posluju po najvišim mogućim standardima u ovoj oblasti. Ova organizacija pruža podršku bankama matičnih ćelija, stručnjacima i klijentima prateći najnovija dostignuća nauke i medicine. Akreditaciija se obnavlja na tri godine i zahteva usklađivanje poslovanja sa najvećim dostignućima iz oblasti čuvanja i lečenja matičnim ćelijama.\nFact NetCord je takođe i garancija da će matične ćelije sačuvane u bankama koje imaju ovaj sertifikat, biti prihvaćene u svim zdravstvenim ustanovama koje se bave lečenjem matičnim ćelijama.\nU Srbiji ne postoji javna banka matičnih ćelija, što je praksa mnogih zemalja sveta, pa roditelji iz Srbije koriste usluge stranih banaka koje uzorke matičnih ćelija novorođenih beba čuvaju van Srbije. Osim privatnih banaka matičnih ćelija, postoje i hibridne banke matičnih ćelija koje objedinjuju usluge koje nude javne i privatne banke, te predstavljaju najsavremeniji trend u oblasti čuvanja matičnih ćelija.\nMatičnim ćelijama trenutno se leči više od osamdeset bolesti, dok se u svetu sprovodi rekordan broj kliničkih istraživanja na temu lečenja matičnim ćelijama. Regenerativna medicina je baš zbog značaja matičnih ćelija jedna od najbrže rastućih grana medicine.\nUpravo zbog važnosti čuvanja matičnih ćelija, neophodna je dodatna informisanost roditelja, ali i poštovanje novodonešenih propisa, kako bi banke matičnih ćelija u Srbiji poslovale po zakonima koji već važe kako u Srbiji, tako i u razvijenijim zemljama sveta.\nMamaKlik saznaje: Da li su klijenti Cryo-Save banke matičnih ćelija zaista...


Dragi: Erdogan je ponizio predsednicu Evropske komisije - mediji.net\nOn je rekao da je važno “biti iskren sa diktatorima”.\n“Apsolutno se ne slažem sa Erdoganovim...\nšarl mišelViše od 100 tekstova\nANKARA – Turska policija privela je 62 osobe u istrazi dobavljača platforme za trgovinu kriptovalutama, objavila je danas državna novinska agencija Anadolija, nakon što su hiljade Turaka podnele krivične prijave tvrdeći da su prevareni. Platforma za trgovanje kriptovalutama Todek, koja je...\nTurska je objavila danas međunarodni nalog za hapšenje osnivača firme za trgovanje kriptovalutama koji je pobegao sa parama investitora, oko dve milijarde dolara, javili su državni mediji.\nDavid Dragojević otputovao daleko od Srbije, troši novac na luksuzne stvari i putovanja - zbog ovoga ne misli više na Anu Korać! (FOTO)\nOduševio pratioce poslednjim Instagram storijem\nKako je i najavljeno, Vučić i Mas sastali su se u zgradi Generalnog sekretarijata predsednika Republike, u 9 sati, a nakon razgovora davali su izjavu za medije o najbitnijim temama sa sastanka.Ministarstvo spoljnih poslova Savezne republike Nemačke je na svom zvaničnom Instagram profilu...


Naslovna Sport Ostali sportovi Rapid turnir u Bačkoj Palanci: Dobrivoj Popović pobednik\nU organizaciji ŠK Bačka Palanka održan je rapid tuirnir na kome je učestvovalo 18 igrača. Odigrano je sedam kola po Švajcarskom sistemu žrebanja, a tempo igre bio je 15 minuta za svaku partiju.\nPosle zanimljivih i neizvesnih borbi, prvo mesto i glavnu nagradu od 2.000 dinara osvojio je bačkopalanački majstorski kandidat Dobrivoj Popović sa 5,5 poena. Po 5 poena osvojili su drugoplasirani majstorski kandidat Petar Jovanović iz Bačke Palanke i trećeplasirani majstorski kandidat Stevan Srđanov iz Srbobrana.\nNa četvrtu poziciju plasirao se bačkopalanački majstorski kandidat Dragan Ignjatović, petoplasirani je majstorski kandidat Siniša Paroški iz Srbobrana, a šestoplasirani je majstorski kandidat Branislav Vujović iz Crvenke. Sva trojica su imali po 4,5 poena.Kod omladinaca najbolji je bio drugokategornik Ilija Jovanović iz B. Palanke na 13. mestu sa 3 poena.\nŠvajcarski sistem žrebanja\nPrethodni tekstGotov projekat za Batin legat\nSledeći tekst„Mi smo svetska sila u kajaku“


UN Pozvale na Dekriminalizaciju Narkotika Širom Sveta – Konoplja\nHUMANITRNO UDRUŽENJE KONOPLJA\nUN pozvale na dekriminalizaciju\nUjedinjene nacije (UN) i Svetska zdravstvena organizacija (WHO) napokon su ušle u 21. vek, kada je u pitanju reforma politike narkotika, izdavajući poziv da se svi narkotici dekriminalizuju.\nDuboko zarobljene u zajedničkoj izjavi o okončanju diskriminacije zdravstvene zaštite, dve organizacije pozvale su “na pregled i ukidanje kaznenih zakona za koje je dokazano da imaju negativne zdravstvene ishode” od strane zemalja članica.\nZakoni koje bi trebalo ukinuti uključuju “upotrebu narkotika ili posedovanje narkotika za ličnu upotrebu”, navodi se u saopštenju.\nDok je WHO prethodno pozivala na dekriminalizaciju narkotika u kontekstu smanjenja učestalosti infekcije HIV-om, Ujedinjene nacije su ograničile pozive na zdravstveno i dokazima utemeljene pristupe korišćenju narkotika.\nSve veća podrška širom sveta\nPostoji sve veća podrška u svetu za dekriminalizaciju narkotika – ukidanje kriminalnih kazni za upotrebu i posedovanje narkotika. Vodeća medicinska, javnozdravstvena i udruženja za ljudska prava podržala su pristup, uključujući Međunarodni crveni krst, Američko udruženje za javno zdravstvo, Američko udruženje za građanske slobode, NAACP i Latino pravosuđe.\nNa sastanku nacija na prošlogodišnjoj posebnoj sednici Opšte skupštine UN-a o narkoticima, nažalost, održao se zastareli kazneni pristup narkoticima, uprkos snažnoj zabrinutosti iz više zemalja.\nMeđutim, glavni sekretar UN-a Antonio Guteres je prošli mesec, na Međunarodni dan protiv zloupotrebe narkotika, pozvao na pristup “prevencije i delovanja” koji čuva ljudska prava.\n„Uprkos rizicima i izazovima koji su svojstveni u rešavanju ovog globalnog problema, nadam se i verujem da smo na pravom putu i da zajedno možemo sprovesti koordinisani, uravnotežen i sveobuhvatan pristup koji vodi do održivih rešenja.\nIz ličnog iskustva znam kako pristup koji se bazira na prevenciji i delovanju može dati pozitivne rezultate.“\nGuteres je bio čelnik Portugala kada je ta zemlja dekriminalizovala sve narkotike. Istovremeno, zemlja je uvela više resursa za prevenciju narkotika i delovanje. U Portugalu je stopa smrtnih slučajeva uzrokovanih narkoticima pala na jednu od najnižih u Evropi, a također je smanjeno širenje HIV-a među onima koji koriste injekcijske lekove.\nDekriminalizacija čak i u Južnoj Karolini\nJavno mišljenje o dekriminalizaciji se stalno povećavalo kako su štete kriminalizacije narkotika postale vidljive. Ankete primarnih predsedničkih birača u Mejnu, Nju Hempširu pa čak i Južnoj Karolini pokazuju da značajna većina u svakoj državi podržava zaustavljanje hapšenja zbog upotrebe i posedovanja narkotika.\nU Merilendu je 2016. uveden prvi zakon o dekriminalizaciji na državnom nivou, a slična verzija je ponovno uvedena 2017. godine. Koordinator istraživanja Sučitra Rajagopalan iz Alijanse za politiku narkotika video je zajedničku izjavu kao napredak prema cilju.\nNe samo da dekriminalizacija narkotika drastično smanjuje broj ljudi koji su „zaglavljeni u živom pesku“ sistema kaznenog pravosuđa – kako naglašava UN / WHO izjava, već i značajno poboljšava javno zdravlje. Smanjuje stigmu protiv ljudi koji koriste narkotike i rešava diskriminaciju s kojom se decenijski suočavaju.\nDekriminalizacija narkotika je racionalna i fiskalno čvrsta politika ukorenjena u zdravstvenim i ljudskim pravima. Vlade širom SAD-a i širom sveta imaju nesporan moralni i naučni imperativ da je slede.\nCopyright © 2022 Konoplja


Faktor | Priprema za smjenu direktora: Skupština KS oborila izvještaje zdravstvenih ustanova\n11.05.2021. / 14:50\nSkupština Kantona Sarajevo na današnjoj sjednici razmatrala je izvještaje o radu zdravstvenih ustanova u Kantonu Sarajevo, a zastupnici većinu tih izvještaja nisu usvojili.\nSa 13 glasova protiv, sedam za i pet suzdržanih nije usvojen Izvještaj o radu i finansijskom poslovanju Zavoda zdravstvenog osiguranja KS za 2019. godinu.\nSa 27 glasova za usvojen je izvještaj o radu i finansijskom poslovanju JU Psihijatrijska bolnica Kantona Sarajevo za 2019. godinu.\nSkupština nije usvojila ni Izvještaj o radu i finansijskom poslovanju JU Zavod za zdravstvenu zaštitu zaposlenika Ministarstva unutrašnjih poslova KS za 2019. godine. Protiv ovog izvještaja bilo je devet zastupnika, 10 je suzdržano a sedam zastupnika glasalo je za usvajanje ovog izvještaja.\nPodsjećamo, nakon neusvajanja izvještaja trebala bi uslijediti smjena i rukovodstava ustanova čiji izvještaji nisu dobili podršku zastupnika u Skupštini KS.\nUsvojen je Izvještaj o radu i finansijskom poslovanju JU Opća bolnica "Prim. Dr. Abdulah Nakaš" za 2019. godinu sa 27 glasova za i tri suzdržana.\nSkupštinski zastupnici nisu podržali Izvještaj o radu i finansijskom poslovanju JU Zavod za hitnu medicinsu pomoć KS za 2019. godinu. Protiv usvajanja ovog izvještaja bilo je 11 zastupnika, devet je bilo suzdržano a sedam protiv.\nIzvještaj nije usvojen iako je Hitna pomoć, prema objavi direktora Adema Zalihića na Facebooku, poslovala pozitivno, te je Federalni ured za reviziju javnih institucija dao pozitivno mišljenje za 2019. godinu. Također u 2019. godini otvoren je punkt Hitne pomoći na području općine Centar, zatim je pokrenuta akcija instalacije AED uređaja širom KS, a kroz edukativni centar je prošlo preko 3.000 ljudi, te je uspostavljena i hitna pomoć na motoru.\nUsvojeni su izvještaji JU Zavod za javno zdravstvo KS za 2019. godinu kao i izvještaj JU Zavod za medicinu rada KS.\nZastupnici nisu podržali ni Izvještaj o radu JU Zavod za zdravstvenu zaštitu žena i materinstva KS,kao ni izvještaj JU Zavod za bolesti ovisnosti KS za 2019. godine.\nSkupština nije usvojila izvještaj o radu i finansijskom poslovanju JU Dom zdravlja KS. Protiv ovog Izvještaja glasalo je devet zastupnika, isto tolio bilo je i suzdržano, a 10 zastupnika glasalo je za.\nProtiv izvještaja o radu i finansijskom poslovanju JU Apoteke Sarajevo za 2019. godine glasalo je 12 zastupnika, dok je šest bilo suzdržano, tako da ni ovaj izvještaj nije usvojen.\n"Pao" je i izvještaj o poslovanju JU Zavod za zaštitu zdravlja studenata UNSA za 2019. godinu, kao i izvještaj Zavoda za sportsku medicinu KS.\nPodsjećamo, ranije Skupština KS nije usvojila ni izvještaj o radu Kliničkog centra Univerziteta u Sarajevu.\nSkupština KSzdravstvene ustanoveAdem ZalihićHitna pomoć\nDarja Softić Kadenić imenovana za ministricu pravde i uprave KS: Mama i sestra notarke, je li u sukobu interesa


Berane okićeno trobojkama uoči Dana državnosti Crne Gore /video/ - 11.07.2020, Sputnik Srbija\nBerane okićeno trobojkama uoči Dana državnosti Crne Gore /video/\nUoči obilježavanja Dana državnosti Crne Gore — 13. jula ulice grada Berana okićene su trobojkama. 11.07.2020, Sputnik Srbija\nsvet, vesti, crna gora, berane, dan državnosti, region\n18:30 11.07.2020 (Osveženo: 03:58 26.08.2021)\n© Foto : Ustupio Sputnjiku Igor RadevićTrobojke na ulicama Berana\n© Foto : Ustupio Sputnjiku Igor Radević\nUoči obilježavanja Dana državnosti Crne Gore — 13. jula ulice grada Berana okićene su trobojkama.\nRadnici Agencije za izgradnju i razvoj Berana jutros su službenim automobilima okitili grad na Limu, što je izazvalo oštru osudu režimskih medija, iako je u pitanju crnogorska trobojka sa bijelim orlom — odnosno zvanična zastava nekadašnje Knjaževine Crne Gore vijori se i danas.\nMediji bliski vlastima u Podgorici kićenje Berana trobojkama propratili su uz komentar da se „umjesto simbola Crne Gore u Beranama ističu trobojke“, uz poziv državnim organima da istraže da li u ovim radnjama ima krivičnog djela.\nPored trobojki na beranskim ulicama se može vidjeti i tradicionalni crnogorski krstaš barjak sa bijelim krstom na crvenom polju, kao i aktuelna zvanična zastava Crne Gore sa zlatnim orlom na crvenoj pozadini.


MOSKVU BRINU AMERIČKE LABORATORIJE U BLIZINI RUSKE GRANICE: "Nema podataka o ulozi SAD u pandemiji, ali ima pitanja"! - BH-Magazin\nHome/Vijesti/MOSKVU BRINU AMERIČKE LABORATORIJE U BLIZINI RUSKE GRANICE: “Nema podataka o ulozi SAD u pandemiji, ali ima pitanja”!\nMOSKVU BRINU AMERIČKE LABORATORIJE U BLIZINI RUSKE GRANICE: “Nema podataka o ulozi SAD u pandemiji, ali ima pitanja”!\nRuska strana sa zabrinutošću prati vojne biološke aktivnosti SAD u blizini granica Rusije i željela bi da Amerikanci objasne svrhu svojih laboratorija u susjednim zemljama sa Rusijom i Kinom, umjesto da „igraju propagandne igre oko virusa korona”, rekao je neimenovani izvor iz Ministarstva spoljnih poslova Rusije za RIA „Novosti”.\n„Odavno sa zabrinutošću posmatramo vojne biološke aktivnosti SAD, koje sprovode u neposrednoj blizini naših granica. U susednim zemljama u Zakavkazju i Centralnoj Aziji, koje se graniče i sa Kinom, nalaze se biološke laboratorije, koje finansira Washington i u kojima rade njihovi stručnjaci”, istakao je izvor.\nPrema njegovim riječima, „čak ni lokalne vlasti ne znaju čime se oni bave u zatvorenim blokovima”.\n„Međutim, dobro je poznato, i Amerikanci čak ni ne skrivaju, da ono što se razvija u tim laboratorijama ima veze sa Pentagonom, jer ih upravo oni finasiraju. Ne bi bilo loše da SAD razjasne namjenu svojih laboratorija, koje su ‘načičkane’ uz granice Rusije i Kine, umesto što igraju propagandne igre oko virusa korona”, pojašnjava neimenovani ruski izvor.\n„Da bismo nedvosmisleno odgovorili na pitanje o izvoru virusa, o tome gdje se pojavila prva zaražena osoba, trebalo bi sprovesti veliki naučni rad. Posebno ako se virus pojavio u prirodnoj sredini, kao rezultat prirodnih mutacija. To je, vjerovatno moguće na više mjesta, tako da je teško kriviti jednu zemlju, tim prije što je danas većina država tijesno povezana saobraćajnim vezama, pa je prenos infekcije iz jedne tačke planete u drugu pitanje nekoliko sati”, rekao je izvor iz ruskog Ministarstva.\nIzvor podsjeća da su upravo Sjedinjene Američke Države decenijama bile glavni pokretač globalizacije i pokušavale su da je iskoriste u svojim geopolitičkim i ekonomskim interesima. On dodaje da „sada mogu kriviti samo sebe jer nisu mislili o negativnim sporednim efektima”.\n„Kada je riječ o ‘američkom tragu’ u pojavljivanju Kovida-19, za sada nemamo informacije o tome”, naglašava neimenovani izvor iz Ministarstva i dodaje da je sada najvažnije da se brzo izađe na kraj sa virusom, ali da je to moguće samo ukoliko cijelo čovječanstvo udruži snage.


Od aprila 2008. godine, svi proizvodi od kamene vune Knauf Insulation koji dolaze iz fabrike u Surdulici nose znak EUCEB. EUCEB (European Certification Board for mineral wool products) predstavlja potvrdu nezavisnog tela kojom se garantuje da proizvodi od mineralne vune zadovoljavaju kriterijume za nekancerogene materijale. Projektanti, izvođači, vlasnici i korisnici zgrada kao i šira javnost sada mogu biti potpuno sigurni u ispravnost proizvoda Knauf Insulation.\nKnauf Insulation mineralna vuna sa ECOSE® Technology je proizvedena od sirovina koje se nalaze u prirodi i/ili recikliranih sirovina a njena vlakna su vezana korišćenjem bio-tehnologije bez formaldehida, fenola, akrila i bez dodavanja veštačkih boja i pigmenata.\nMineralna vuna sa ECOSE® Technology donosi viši nivo održivosti zato što je vezivo na bazi bio tehnologije, poboljšava kvalitet vazduha unutar prostorije (što je i dokazano EUROFINS zlatnim sertifikatom), povećava održivost zgrada, umanjuje negativan uticaj na životnu sredinu, smanjenjem energije za proizvodnju veziva a cena je ista kao i za ostale mineralne vune koje mogu da se nađu na tržištu. To novo vezivo i daje prirodnu braon boju našoj staklenoj vuni.\nNAJČEŠĆA PITANJA A TIČU SE ZDRAVLJA LJUDI\nDa li je kamena mineralna vuna štetna za ljudsko zdravlje?\nKamena mineralna vuna je dugi niz godina bila predmet različitih studija i ispitivanja kako utiče na zdravlje ljudi. Zato se proizvodi od kamene mineralne vune proveravaju od strane međunarodnih zdravstvenih organizacija i ekspertskih grupa sa aspekta potencijalne štetnosti po zdravlje ljudi. Prema tim istraživanjima ovi proizvodi su svrstani u grupu proizvoda koji nisu štetni po ljudsko zdravlje.To je zvanično i potvrđeno na sastanku IARC (International Agency for Research on Cancer) održanom 9-16. oktobra 2001 u Lionu, Francuska, kada je mineralna vuna, a samim tim i kamena, klasifikovana u “Grupu 3” odnosno materijali koji nisu kancerogeni.\nDa li postoji opasnost za radnike prilikom proizvodnje i ugradnje kamene mineralne vune?\nRezultati mnogobrojinih istraživanja ne pokazuju vezu između izlaganja vlaknima kamene vune i povećanom riziku bolesti pluća. U toku proizvodnje nastaju visoko biorazgradljiva vlakna koja nisu štetna za ljudske ćelije. Nakon eventualnog udisaja čestica kamene vune dolazi do njihovog brzog izbacivanja iz organizma ili rastvaranja u telesnim tečnostima.\nDa li vlakna stvaraju problem nakon ugrađivanja izolacije?\nPostoje mnoga nagađanja oko količine vlakana kamene mineralne vune u prostorijama za boravak ljudi nakon ugrađivanja izolacije. Evo nekih bitnih činjenica:\n· jednom ugrađena, kamena mineralna vuna ne oslobađa vlakna u vazduh; merenja koja su urađena u izolovanoj zgradi pokazuju da je količina vlakana u vazduhu toliko mala da se često ne mogu ni izmeriti.\n· vlakna kamene mineralne vune se ne mogu ni pronaći u plućima stanovništva.Zaključak je da nivo vlakana u vazduhu nije samo vrlo nizak, već čak i kada bi se desilo izlaganje organizma vlaknima, ona ne ostaju u plućima dovoljno dugo da bi bila opasna po ljudsko zdravlje.\nNeki ljudi osećaju privremeni „svrab“ nakon rukovanja sa kamenom mineralnom vunom. Taj „svrab“ predstavlja mehaničku reakciju, a ne hemijsku, na gruba, krupna vlakna kamene mineralne vune i obično prestaje nakon prestanka izlaganju vlaknima i/ili pranja ruku pod jakim mlazom vode. Nije preporučljivo trljati i češati iziritirano mesto.\nIritacija grla i očiju?\nEventualna iritacija gornjeg respiratornog trakta i očiju je slična onoj koju izaziva prašina različitog porekla. Nakon mogućeg izlaganja vlaknima kamene mineralne vune potrebno je izaći na svež vazduh, isprati grlo vodom kao i oči, sa dosta vode, nekoliko minuta. Ako nadražaj i dalje postoji, konsultovati lekara.


- Dodik je satjeran u zid i on nema kud i on manerviše na način - sad ću ja narodu reći formiranje Vojske Srpske. Zašto baš Vojska Republike Srpske, zato što je to želja svakog Srbina. Međutim, u budžetu Republike Srpske ne vidim nijedan cent za planiranje za osnivanje vojske.\n- Ako nemate pogodnu političku situaciju da ulazite u ovu priču, onda džaba vam sve to. Veoma je važan i spoljni faktor. Ukoliko nemate spremnost nekog bitnog u regionu ili generalno na globalnom planu, ne možete ništa uraditi. Možda ćete vi i pokušati da napravite neke korake, ali ćete završiti kao teroristička organizacija koja će biti ugušena i to vam je suština, rekao je Radulović za BNTV.


Usvojen rebalans budžeta za Javno-komunalna preduzeća - Radio televizija Pančevo\n6. novembra 2018. 6. novembra 2018. 0695\nGradski većnici na 208. sednici Gradskog veća izglasali su Nacrt odluke o raspolaganju stanovima u javnoj svojini po uslovima neprofitnog zakupa i Nacrt odluke o načinu,postupku i kriterijumima za konstituisanje prava službenosti na građevinskom zemljištu u javnoj svojini grada Pančeva .\nGradski većnici izglasali su nacrt izmena i dopuna Programa otuđenja i davanja u zakup građevinskog zemljišta u javnoj svojini na teritoriji grada Pančeva za 2018 godinu,kao i program poslovanja JKP za prevoz putnika”Autotransport-Pančevo”.\nUsvojena je druga izmena finansijskog plana Mesne zajednice “Glogonj” za 2018.godinu.\nGradski većnici usvojili su predlog zaključka za davanje saglasnosti u vezi sa kreditnim zaduženjem Javno komunalnog preduzeća za prevoz putnika ” Autotransport-Pančevo” kao i predlog zaključka u vezi sa utvrđivanjem manifestacije “8.Novogodišnji bazar” za gradsku manifestaciju.\nNa 208. sednici Gradskog veća razgovaralo se i o odluci Nadzornog odbora Javnog komunalnog preduzeća za prevoz putnika ” Autotransport-Pančevo” kojim je utvrđen cenovnik usluga pojedinačnih i povratnih karata za zaposlene,studente i učenike,u međumesnom saobraćaju.


Kijev traži pred Međunarodnim sudom pravo ekploatacije gasa u Crnom moru\nKijev traži pred Međunarodnim sudom pravo ekploatacije gasa u Crnom moru\nPredstavnik Kijeva na saslušanju u Hagu Elena Zerkal zatražila je da se Ukrajini dozvoli proizvodnja gasa u Crnom moru.\nTako je, prema njenim rečima, Moskva lišila Kijev pristupu nafti i gasu u Crnom moru, a od proleća 2014. godine proizvela je „više od devet milijardi kubnih metara prirodnog gasa“ u ovom vodnom području.\n"U međuvremenu, naša vlada pokušava da osigura energetsku nezavisnost kroz razvoj domaće proizvodnje prirodnog gasa. Potrebna količina od pet do šest milijardi kubnih metara godišnje mogla bi biti pokrivena našim resursima u Crnom moru", rekla je ona.\nPored toga, ukrajinska strana je odbacila prigovore Rusije na nadležnost Međunarodnog suda pravde. Prema rečima Zerkalove, Kerčski moreuz je međunarodni, a suverenost Ukrajine na Krimu je "nesumnjiva".\nfoto: © RIA Novosti / Sergeй Malьgavko/ vostok.rs


Vesti - 2,1 miliona dolara u 2014. godini za pomoć onima kojima je bilo najpotrebnije\n2,1 miliona dolara u 2014. godini za pomoć onima kojima je bilo najpotrebnije\n20 objekata za decu, 94 omladinska projekta, 164 ekonomska granta, 100 kuća u poplavljenim područjima\nUsmerena na pomoć deci i mladima, samohranim roditeljima i stanovništvu u poplavljenim područjima, Fondacija Ana i Vlade Divac je u 2014. godini realizovala projekte u ukupnoj vrednosti od 2,1 miliona dolara - čime su omogućeni normalni životni, radni i obrazovni uslovi za više od 20.000 ljudi. Sredstva za realizaciju ovih projekata obezbeđena su zahvaljujući podršci više od 50.000 pojedinaca iz zemlje i dijaspore, 100 kompanija i 10 organizacija.\nU okviru aktivnosti usmerenih na unapređenje uslova u predškolskim i školskim objektima, Fondacija Divac obnovila je 8 vrtića, 10 osnovnih škola i 2 centra za decu sa smetnjama u razvoju. Posebnu pažnju u radu Fondacije zauzimaju mladi, pa su u protekloj godini podržane 94 omladinske inicijative u 10 opština.\nImajući u vidu tešku ekonomsku situaciju i ogromnu nezaposlenost, Fondacija Ana i Vlade Divac radila je na ekonomskom osnaživanju i podršci samozapošljavanja najugroženijih kategorija: mladih, samohranih majki i porodica koje su u majskim poplavama izgubile svoje proizvodne pogone, mehanizaciju ili poljoprivredna dobra. Za godinu dana, Fondacija je dodelila 164 ekonomska granta za započinjanje, razvijanje i obnovu malih biznisa.\nS obzirom na činjenicu da su poplave oštetile ogroman broj kuća i ostavile brojne porodice bez krova nad glavom, Fondacija je u okviru svoje akcije za pomoć poplavljenim područjima, obnovila 100 porodičnih kuća kroz dodelu građevinskog materijala u prosečnoj vrednosti do 4.500 evra po porodici.\nBrojni projekti kroz koje je Fondacija Ana i Vlade Divac bila u prilici da pomogne najugroženijima, realizovani su uz podršku institucionalnih partnera: USAID, Delegacije Evropske unije u Republici Srbiji, Ambasade Sjedinjenih Američkih Država, Ambasade Kanade, Ambasade Kraljevine Norveške, Balkanskog fonda za demokratiju itd.\nFondacija zahvaljuje svim partnerima i donatorima na poverenju i podršci dosadašnjim akcijama, koje su pomogle onima kojima je to u protekloj godini bilo najpotrebnije.


U Bilećko jezero dotok vode 500 metara kubnih u sekundi, HE "Dubrovnik" i "Trebinje II" rade u punom kapacitetu | Trebinje Live\nU Bilećko jezero dotok vode 500 metara kubnih u sekundi, HE "Dubrovnik" i "Trebinje II" rade u punom kapacitetu\nDotoci vode u Bilećko jezero su veći od 500 metara kubnih u sekundi, pa u Hidroelektranama na Trebišnjici /HET/ očekuju da će već u nedjelju postići plansku kotu akumulacije za ovaj period od 370 metara nad morem.\nPotvrdio je ovo za TrebinjeLive.info izvršni direktor za upravljanje sistemom HET-a Aleksandar Vujić, navodeći da se zbog ovakvog dotoka svakih sat vremena povećava nivo Bilećkog jezera za oko deset centimetara.\n"Od ponoći do ovog momenta na području sliva rijeke Trebišnjice palo je oko 100 litara kiše po metru kvadratnom, zbog čega imamo i ovako dobar dotok", naveo je Vujić.\nDotok u akumulaciju Gorica je oko 230 metara kubnih u sekundi, zbog čega su maksimalno angažovane obe mašine u HE "Dubrovnik", te mašina na HE "Trebinje II".\nAngažovanjem mašine na "Trebinje II", kroz Trebinje se ispušta sigurnih 45 kubnih metara vode, koji se znatno povećaju u ukupnom iznosu kada se njima dodaju i pritoci kroz sami grad.\nU HET-u su, pojašnjava Vujić, u ovoj godini planirali da proizvedu 1.080 gigavat-časova električne energije, ali će, zbog nezapamćenog sušnog perioda u proteklim mjesecima, taj plan na kraju 2017. biti ostvaren sa oko 60 odsto.


Parlament premali za sve | Blic, 17. decembar\nBeograd -- Srpski parlament bi, prema idealnim očekivanjima stranka u duhu predizborne kampanje, uz uslov da četiri najveće stranke ne pređu cenzus, bio mali da primi sve poslanike.\nSkupštinsku salu trebalo bi proširiti za 115 poslaničkih mesta, ne računajući mandate DS, DSS, SRS i G17 plus koji nisu želele da se izjasne o mogućem broju mandata koje će osvojiti na predstojećim izborima. Ipak, ako bi svaka od ove četiri velike stranke, kao što očekuje, osvojila oko 100 mandata, broj poslanika u Skupštini popeo bi se na najmanje 765, piše "Blic".\nMeđu 365 poslanika, koliko bi mesta u idealnom parlamentu osvojilo ostalih 14 stranka, koalicija i grupa građana, najbolje rezultate najavili su SPO-NS, „Otpor“, koalicija „Za narodno jedinstvo“ i SPS.\nLider NS Velimir Ilić kazao je da očekuje da će koalicija koja Srbima obećava povratak monarhističkim korenima osvojiti oko 40 mandata, dok je predsednik SPO Vuk Drašković izrazio nadu da će koalicija posle izbora biti treća partija po snazi u Srbiji. „Otpor“, koji je registrovan kao politička stranka nakon raspisivanja izbora, najavio je da će osvojiti 50 mandata, koalicija „Za narodno jedinstvo“ između 45 i 50 mandata, dok je predsednik GO SPS Ivica Dačić ocenio da će SPS ostvariti bolji rezultat od postignutog na izborima 2000. godine kada je osvojio 37 mandata. To znači da socijalisti računaju na bar 38 poslaničkih mesta u budućem sazivu Skupštine.\nOsvajanje 10 ili nešto ispod 10 odsto glasova, odnosno oko 20 ili čak 25 mandata najavili su DHSS, DA, LS, koalicija „Zajedno za toleranciju“, „SNS - Narodni blok“, „Reformisti - Socijaldemokratska partija“ i Laburistička partija Srbije.\nLider DHSS Vladan Batić rekao je da se nada osvajanju između 15 i 20 poslaničkih mesta u parlamentu, predsednik DA Nebojša Čović ocenio je da bi ova stranka mogla da uzme između 20 i 25 mandata, dok je portparol „crnih ovčica“ Dragana Jovanović istakla da Liberali očekuju bar 20 poslaničkih mesta.\n- Prvi cilj LS bio je prelazak cenzusa, ali kako su ankete pokazale da nam raste rejting, porastao nam je i apetit. Bićemo najveće iznenađenje na izborima, osim, nažalost, radikala - rekla je Jovanovićeva za „Blic“.\nKoalicija „Zajedno za toleranciju“ očekuje 20 poslaničkih mandata, dok osvajanje isto tolikog broja osvojenih poslaničkih mesta predviđa i generalni sekretar SNS Dragan Tomić za koaliciju „SNS - Narodni blok“. Lideri RV i LPS Miodrag Isakov i Dragan Milovanović ocenjuju da će se u budućem sazivu Skupštine naći bar po 20 članova sa lista ovih stranaka.\nBrojke pokazuju da bi sve stranke učestvovale u radu Skupštine kada bi osvojile tačno po pet odsto glasova pošto bi u tom slučaju osvojile po 13 poslaničkih mesta. Borba za poslanička mesta zakazana je za 28. decembar nakon čega će se znati čiji će poslanici odlučivati o budućnosti građana Srbije.


Odluka o sankcioniranju bosanskih političara i dalje na snazi – Bosna online\n12 Marta, 2018 bosnatopvjesti\nOdluka o sankcioniranju bosanskih političara i dalje na snazi\nRadna tijela Vijeća Evropske unije predložila su produženje odluke kojom Evropska unija ima mogućnost donošenja sankcija bh. političarima koji krše Dejtonski sporazum i blokiraju evropski put, saznaje Fena.\nNaime, 21. marta ove godine ističe važenje odluke koja je prvi put donesena 21. marta 2011. godine, a svake godine je produžavana. Važeća odluka kojom EU ima osnovu da donese određene restrikcije pojedincima ističe 31. marta ove godine.\nNakon što su razmotrili ovo pitanja Komitet stalnih predstavnica država članica EU je 2. marta, na incijativu Federice Mogherini, visoke predstavnice za vanjsku politiku i sigurnost, predložio da se produži važenje odluke još godinu dana, i to do 31. marta 2019. godine.\nDo sada Evropska unija nije donijela niti jednu odluku o tome da nekoga uvrsti na listu osoba pod restriktivnim mjerama.\nPrevious Fra Nujić: Insistiranje na trećem entitetu je klica zla kojom truju mlade\nNext Kosovsko rijesenje novi paket Američki prijedlog za Kosovo neće biti nova Republika Srpska


Savjet za zdravstvo Kantonalnog odbora SDP BiH Sarajevo\nIako Kanton Sarajevo proteklih dana bilježi enormno povećanje broja novozaraženih sa preko 200 novooboljelih dnevno, Vlada KS ne čini gotovo ništa da taj tren rasta zaustavi.\nVlada Kantona Sarajevo proteklih dana, osim mjere kojom se propisuje online nastava, nije donijela niti jednu jedinu naredbu kojom bi smanjila i zaustavila rapidno širenje korona virusa u Kantonu Sarajevo.\nAko tome još dodamo i činjenicu da u zdravstvenim ustanovama kantona ponestaje smještajnog kapaciteta za oboljele, ova slika i ukupno stanje biva još gore.\nAko Nenadić i njegova vlada nemaju kapaciteta, snage i volje da predlože i usvoje potrebne mjere, krajnje je vrijeme da nas sve pozovu i traže stručnu pomoć koju, barem mi u SDP-u želimo pružiti.\nOvo je vrijeme u kojem politika i stranački interesi moraju biti po strani, a isključivi prioritet građani i njihovo zdravlje.


Bivši fudbaler smenjen je u martu sa funkcije generalnog direktora, a u obrazloženju raskida saradnje bilo je šturo navedeno da je do njega došlo iz “opravdanih razloga”.\nPotez rukovodstva FK Milan usledio je nakon Bobanovog intervjua za “Gazetu” u kojem je, između ostalog, osudio činjenicu da nije bio umešan u potencijalni izbor Ralfa Rangnika za trenera što se nikako nije svidelo generalnom direktoru Ivanu Gazidisu.\nIako Nemac na kraju nije angažovan i na klupi je ostao Stefano Pioli, javno iskazano nezadovoljstvo koštalo je posla nekadašnjeg veznog igrača.\nBoban se na odluku kluba žalio Sudu u Milanu, a odeljenje za rad donelo je odluku da Milanezi moraju da isplate Bobanu 5.370.000 evra.\nIpak, odluka nije pravosnažna jer je Milan, kako prenosi Mozzart sport, najavio žalbu.\nHrvat je na funkciju sportskog direktora stigao u junu 2019. godine, prethodno napustivši mesto zamenika generalnog sekretara FIFA.\nTokom igračke karijere dres Milana nosio je od 1991. do 2001. godine i u tom periodu pružio doprinos na putu do titule u Kupu šampiona, kao i do četiri krune u Seriji A.


Umjesto da preda fotelju Pavlović otišao na odmor - Чечава.орг\nUmjesto da preda fotelju Pavlović otišao na odmor\nПочетна / Вијести / Вијести из региона / Umjesto da preda fotelju Pavlović otišao na odmor\nАутор Слободан Милетић / 12. новембра 2008.\nSavo Kasapović, novoizabrani načelnik opštine Teslić, juče nije mogao da preuzme svoju novu dužnost jer je njegov prethodnik Rade Pavlović otišao na godišnji odmor.\nNaime, kada je Kasapović prvog radnog dana u sedmici došao na primopredaju zaposleni u teslićkoj opštini saopštili su mu da je Pavlović do Nove godine na odmoru i da on ne može preuzeti dužnost.\n"Dobio sam ovlaštenje od Izborne komisije BiH da preuzmem dužnost od bivšeg načelnika opštine Pavlovića. Međutim, to nije bilo moguće jer je on, ni manje ni više, od danas otišao na godišnji odmor i to do Nove godine", kazao je Kasapović.\nOn je dodao da je ipak zahvaljujući sertifikatu koji ima uspio da uđe u kancelarije namijenjene načelniku opštine i već otpočeo s planom rada koji će doprinijeti razvoju opštine kao što je obećao u predizbornoj kampanji.\n"Da mi je neko pričao da se takvo nešto bilo gdje na svijetu dešava, ne bih mu povjerovao. Ma, da nije tragično bilo bi komično, mada siguran sam da ima onih koji će se nasmijati kada čuju za ova dešavanja u našoj opštini. Nevjerovatno je da jedan čovjek kalibra Radeta Pavlovića ne smogne snage i stojički podnese svoj poraz", kazao je Kasapović.\nRade Pavlović, pak, tvrdi da je Kasapovića čekao od sedam do 8.18 ali da se ovaj nije pojavio, pa je zbog privatnih obaveza otišao.\n"On je bio moj zamjenik i ne znam šta sada ima da preuzima dužnost od mene. Čekao sam ga i nije došao. Ne mogu ja njega po ulici tražiti", kazao je Pavlović.\nObilježene zadusnice na groblju u Savkovićima\nGajske zadušnice 2008


NEPOBEDIVO SRCE: Crveno-beli su tada IZNENADILI sve, NIKO nije mogao da veruje svojim očima, a posebno GROBARI | Najnovije vesti - Srbija danas\n07.09.2018. • 18:40 Srbija Danas\nLudilo, želja i borba bili su presudili te večeri...\nTeško je opsiati tu 2003. godinu i trofej Crvene zvezde u kupu Radivoja Koraća...Kao autsajderi su došli u Novi Sad, a u Beograd se vatili sa zlatom oko vrata i peharom u rukuma.. Nošeni Delije srušili su sve, Partizan je i pored bolje ekipe položio oružje pred četom Zmaga Sagadina. Luka Bogdanović, Rakočević, Jeretin, Dozet, Radivojević bili su pravo otkorovenje turnira i udarna igla Zvezdinog plesa do trofeja pobednika Kupa!\nOPŠTI HAOS: Predsednik Napolija najavio radikalne mere pred gostovanje Zvezdi\nDEMANTI IZ PARTIZANA: Suma ide u Haifu (FOTO)\nVeć u četvrtfinalu na programu je bio večiti derbi... Tada moćni Partizan i učesnik Evrolige prdvođen legendarnim Duškom Vujoševićem naleteo je na veliku želju Zvezdinih "klinaca", predvođenih iskusnim Igorom Rakočevićem. Upravo je Rakočević bio nerešiva enigma za crno-bele košarkaše... Sa 29 poena je uzeo skalp večitom rivalu i obezbedio plasman u polufinale! Ceo derbi ličio je na film u režiji Džona Karpentera... Nije lako savladati tim koji je u svom sastavu imao Fredija Hausa sa 43 poena na ovoj utakmici! Odluka je pala u produžetku, gde su Zvezdini igrači pokazali više želje i žara! U produžetku Zvezda se bolje snašla sa postojećim fondom igrača, dok je Partizan, pre svih Djuro Ostojić, očajno izvodio slobodna bacanja. Na kraju crveno-beli sa četvoricom igrača (zbog velikog broja penala) stižu do zasluženog trijumfa.\nSVE ZA LEGENDU: Barselona se odužila "La bombi" Navaru\nANKETA: Na kom mestu ATP liste će Nole da završi 2018. godinu (FOTO)\nOvim veilikim trijumfom Zvezda je dobila krila koja su je odvela do konačne pobede... Prvo je u polufinalu pao još jedan favorit - Vojvodina.. Tada finansijski moćan tim iz Novog Sada koji je u svom sastavu imao nekoliko Amerikanaca, doživeo je poraz u svojoj dvorani protiv ekipe sa Malog Kalemegdana. Ponovo su viđeni produžeci i identičan ishod kao iz četvrtfinala.. Zvezda je pobedila sa 108:101!\nPOVRATAK KIKLOPA: Svi su ih te godine otpisali, a onda je krenula KAZNENA ekspedicija i sezona iz SNOVA (VIDEO+FOTO)\nNOVINARIMA U MARSELJU: Nemanja Radonjić otkrio TAJNU. Ovaj broj nosim zbog NJEGA (FOTO)\nU finalu nije bilo dileme ko će odneti pehar Žućkove levice u vitrine klupskih prostorija... Iako su bili u kompletnijem sastavu FMP Železnik je položio oružje i izgubio od Crvene zvezde 91:89! Nevrovatno, ali i u finalu je viđen produžetak gde je Zvezda ponovo izašla kao pobednik! Kada u sve tri utakmice ostavite srce na terenu i rešite sva tri produžetka u svoju korist, sportska sreća kao i trofej moraju pripasti vama....\nNI U RUSIJI MU NIJE JASNO: Nemam pojma zašto sam u Partizanu pao u drugi plan (FOTO)\nTako je i bilo, crveno-beli su podigli trofej kupa i Delijama širom Srbije doneli veliku radost!\nTagovi: Kup Radivoja Koraća 2004, KK Crvena zvezda, KK Partizan, KK Refleks, KK FMP Železnik, Novi Sad, KK Vojvodina\nČEKA SE SAMO POTVRDA: Evo kako će UEFA kazniti Zvezdu za Ligu šampiona\nUS OPEN: Istorijsko finale ženskog singla u Njujorku\nZVEZDA PLAĆA DUG: Bivši igrač FMP-a dobio na sudu crveno-bele (FOTO)\nVUČELIĆ: Trebalo je ranije da otpustimo Đukića\nBLIŽI SE START LIGE NACIJA: Evo šta ORLOVE očekuje na stadionu u Viljnusu protiv Litvanije (FOTO)


RTCG - Radio Televizija Crne Gore - Nacionalni javni servis :: Region :: Istorijska pitanja sa Bugarskom biće prevaziđena\n30. 09. 2019. 14:15 >> 14:15 0\nIstorijska pitanja sa Bugarskom biće prevaziđena\nPremijer Sjeverne Makedonije Zoran Zaev izjavio je danas da vjeruje da će "otvorena pitanja" sa Bugarskom oko nekih djelova savremene istorije biti prevaziđena i da će uskoro biti pronađeno rješenje.\n"Potpisali smo dogovor kojim smo prihvatili da imamo zajedničku istoriju, ali svakako da postoje i posebnosti i vjerujem da će u tom duhu mješovita istorijska komisija naći rješenje. Bugarska je jedna od zemalja koje nas najsnažnije podržavaju u EU i vjerujem da će to pokazati i odlukom za dobijanje datuma za pregovore, poslije 15 godina kandidatskog statusa", rekao je Zaev na konferenciji za novinare.\nRad mješovite istorijske komisije dvije susjedne zemlje zapeo je kod moderne istorije sa kraja 19. i početka 20. vijeka, porijekla revolucionara Goce Delčeva, za koga zvaničana Sofija insistira da je po nacionalnosti Bugarin i traži da makedonska strana to prihvati.\nZaev je rekao da vjeruje da će i to poglavlje istorije biti prevaziđeno. On je istakao da su do sada riješena četiri istorijska perioda sa šest ili sedam značajnih ličnosti, koje dvije susjedne zemlje sada zajednički obilježavaju.\nTime je Zaev odgovorio na prijepodnevnu izjavu bugarskog premijera Bojka Borisova da je budućnost Sjeverne Makedonije u EU, ali da se ne treba igrati tom šansom igrajući se istorijom i prošlošću, već da se koncentrišemo na budućnost.\n"Mi želimo da i Albanija ide zajedno sa Sjevernom Makedonijom. Ali nikada nijesmo kazali da bezuslovno podržavamo ulazak u EU. Imamo na raspolaganju 71 instrument u pregovorima po poglavljima. Neka se ne igraju istorije i prošlosti i neka se koncentrišu na budućnost", rekao je Borisov.\nOn je to, kako je prenijela državna agencija Sjeverne Makedonije MIA, izjavio nakon sastanka sa predsjednikom Bugarske Rumenom Radevim, kojem su prisustvovali ministarka spoljnih poslova Ekaterina Zaharijeva i ministar odbrane Krasimir Karakačanov.\n"Do juče smo govorili da smo bratski narodi, pa neka se ne produžava bratoubilački propagandni rat u Skoplju, zato što bliži narod i ljude nemamo", rekao je premijer Bugarske Bojko Borisov.\nDrugi slučaj indijskog soja u S. Makedoniji\nZaev pozvao Bajdena da posjeti Z.Balkan\nSjeverna Makedonija prvi put na samitu NATO-a\nVrijeme da S. Makedonija započne pregovore sa EU